open-index/open-wikipedia-markdown huggingface dataset:
2020年夏季奧林匹克運動會同香港有關嘅事

喺2020年夏季奧林匹克運動會期間，有唔少同香港有關嘅事。

除咗港隊表現同播放賽事安排之外，日本網民聲援香港修例風波、親中派攻擊引發「伍家朗波衫事件」以及香港人對中國隊表現嘅態度，都受到唔少人嘅關注。

## 關於港隊表現

受傳媒關注嘅港隊成員，包括有歐鎧淳、石偉雄、蘇慧音、伍家朗、林兆恒、張家朗、謝影雪、鄧俊文、黃鎮廷、杜凱琹等。

## 香港播放賽事安排
今年香港政府購入作播映權，分畀5間電視台直播，分別係ViuTV、TVB、香港開電視、Now TV同埋有線電視，就連康文署體育館同唔少大型商場都有得睇。

為咗迎合奧運，電視台都製作咗一啲特備電視節目，例如ViuTV就推出咗《奧運有團伙》系列。

### 揭幕活動電視台大戰
今次奧運喺2021年7月23號揭幕，ViuTV同無綫電視分別喺屯門市廣場同埋奧海城舉行宣傳活動，事前就已經有唔少網民同傳媒關注，到底邊一邊會多人。ViuTV搵嚟Mirror同Error全員到場坐陣，而無綫電視就有陳豪、黃翠如、王浩信等藝人。結果ViuTV嘅活動幾乎逼爆成個屯門市廣場，有人為咗追Mirror，甚至凌晨三點已經喺屯門市廣場入面等；而無綫電視喺奧海城嘅活動就有300名市民圍觀，比起屯門市廣場冷清。

### 翡翠台慣性收視依然
呢次奧運係香港頭一次有三間免費電視台同時轉播，三台收視表現亦受到關注。整體嚟講，無綫電視翡翠台仍然憑住慣性收視佔明顯優勢，下面係一啲主要賽事嘅電視直播收視：

### 無綫藝人陳約臨、吳業坤接連失禮
去到7月26號，張家朗喺男子花劍個人賽為香港代表團帶來今屆奧運第一面獎牌，得到廣大市民歡迎，有啲當時喺商場觀看嘅市民，受訪嘅時候形容呢兩年心情好抑壓，睇到港隊攞獎牌有啲釋放。張家朗之後接受無綫藝人陳約臨嘅訪問，但陳約臨不時打斷張家朗同埋過於熱情嘅表現，被一啲網民批評，話佢表現失禮、唔專業同唔尊重運動員，最後陳約臨要發表道歉聲明。

幾日後，無綫藝人吳業坤同周奕瑋撞見香港划艇代表洪詠甄，周奕瑋截停佢，話吳業坤有嘢問佢，但吳業坤笑住話「冇呀，你走啦」，周奕瑋就自己問洪詠甄鍾意聽方力申定吳業坤嘅歌，洪詠甄就回應話自己無聽開中文歌。吳業坤同周奕瑋被批評表現失禮、唔專業同唔尊重運動員，最後佢哋兩個喺社交平台度道歉。洪詠甄事後回應就話，其實只係小事。

相反，方力申訪問何詩蓓就被網民力讚專業。

## 日本Niconico網民開幕儀式直播彈幕聲援[[香港修例風波|香港民主運動]]
今年奧運開幕儀式，日本影片分享網站Niconico都有直播。其中喺香港隊出場嘅時候，有好多日本網民寫「香港加油」、「香港人堅強」、「抵抗極權殺戮」、「唔好輸畀中國」、「繼續捍衛民主啊！」，另外喺台灣同中國隊出場嘅時候，亦表示支持台灣獨立運動同埋用「武漢肺炎」、「元凶」、「責任」、「戰犯」等字眼形容中國。

## 伍家朗波衫事件
2021年7月24號，民建聯成員穆家駿喺自己嘅Facebook專頁上，攻擊羽毛球港隊成員伍家朗，話佢著冇印區旗嘅黑衫出賽，質疑佢係咪唔想代表中國香港出戰，之後伍家朗回應事件，話自己無獲授權咁印區旗落去，又話自己一直以代表香港自豪，希望大家留意運動員表現，而唔係件衫度，佢又批評穆家駿「鬧還鬧，唔該搞清楚件事先鬧啦」。

穆家駿嘅言論除咗引起伍家朗嘅回應外，亦引起咗唔少批評，超過4萬名（親泛民主派、香港本土派、修憲派嘅）網民向穆家駿「派嬲」，有人指伍家朗球衣背面大大隻字寫住Hong Kong China，嘲諷穆係咪唔識英文，有人揶揄穆家駿叫佢去譴責特首唔授權畀伍家朗用區徽，亦有黃絲帶網民將事件同南宋時岳飛北征金國但被秦檜誣陷類比，指穆家駿所為有如秦檜。

非建制派方面，元朗區議員張秀賢喺社交網站要求佢道歉，前沙田區議員黃文萱喺社交媒體批評穆家駿搞事批鬥。

有部分同屬親中建制派嘅人士亦批評穆家駿，同屬民建聯嘅何俊賢，亦呼籲唔好先認定係運動員問題。馬逢國形容批評者嘅做法唔理想，工聯會黃國健亦話需向相關運動員道歉。反而湯家驊就未有批評穆家駿，話見過鬼怕黑，所以先對伍家朗著黑衫敏感。穆家駿所屬嘅教聯會，會長黃均瑜亦表明呢啲只係穆家駿嘅個人言論，唔代表教聯會。

不過，好多人對建制派嘅反應唔領情。香港花式足球運動員施寶盛形容事件係親中派嘅批鬥，話香港運動員喺出面比賽，已經要承受比賽精神緊張，更要面對呢啲無聊事，係增加佢哋嘅壓力。之後再聽到同一班人叫加油，亦係噁心之極。張秀賢亦批評，批評嘅穆家駿係民建聯成員，而負責體育事務嘅民政事務局局長（徐英偉）亦係民建聯成員，形容佢哋賤格，又話運動員為港爭光，民建聯嘅唔應該政治上腦。

對於穆家駿攻擊完伍家朗並無道歉，甚至有網民表示要取消穆家駿嘅教師資格。之後，曾任全職單車運動員嘅胡樂雋表示，穆家駿嘅言論對運動員係極大打擊，質疑佢以偏概全，有違教師操守，已去信教育局投訴，要佢公開道歉。

不過，亦有少數激進建制派嘅人支持穆家駿對伍家朗嘅攻擊，例如李梓敬等。其中李梓敬就喺自己Youtube頻道，話需要慎防黑暴運動員。而當晚香港羽毛球總會發出新聞稿後，穆家駿仍然無道歉，仲寫話「真相大白」。去到第二日，穆家駿嘅Facebook Page甚至消失埋。

最終，伍家朗喺賽事落敗，時事評論員黃世澤就認為，李梓敬同穆家駿令到當時嘅伍家朗，以致港隊其他成員嘅心理質素受到影響，係港隊落敗嘅元兇。

不過，因為被香港政府逼害而流亡海外嘅前立法會議員羅冠聰，喺討論呢次事件嘅時候，提到如果嗰個運動員有份支持打壓香港人嘅話，佢就唔會支持。呢番言論亦被一啲親中媒體攻擊。

## 香港人對中國隊同國歌表現嘅態度
喺一啲賽事入面，部分香港人選擇咗支持中國隊嘅對手。例如奧運女子排球分組賽首戰，中國對土耳其入面，土耳其分組賽旗開得勝，當時喺觀塘APM商場觀看賽事嘅現場觀眾，都紛紛拍掌。另外，喺張家朗奪得金牌，頒獎典禮現場播放中國國歌嘅時候，亦有喺商場觀看嘅市民報以噓聲。另外，喺高登同連登討論區，亦有部份網民支持中國喺各項賽事嘅競爭對手，對於中國喺一啲賽事入面落敗亦會叫好。呢啲做法，甚至去到一啲日本傳媒都有報道，但就引起一啲親中建制派人士不滿，例如大律師龔靜儀就話呢啲市民係爭取香港獨立運動同分離主義，建議香港警察國安處介入。

7月30號朝早，何詩蓓喺100米自由泳奪銀牌當日，有觀眾喺apm商場揮舞國旗同區旗，俾另一名男子阻撓，而在場亦有人高叫「we are Hong Kong」，氣氛相當緊張。

## 睇埋
* 2020年夏季奧林匹克運動會同中國大陸有關嘅事
* 2020年夏季奧林匹克運動會同臺灣有關嘅事

## 參考
金沙中國

**金沙中國有限公司**（簡稱：**金沙中國**；英文：**Sands China Ltd.**；）喺澳門辦綜合度假村同賭場，其附屬公司**威尼斯人澳門股份有限公司**（葡文：**Venetian Macau, S.A.**），買咗個當地嘅副賭牌。

間公司位於澳門嘅物業包括澳門金沙、澳門威尼斯人、澳門百利宮、澳門巴黎人及澳門倫敦人，又經營來往香港同澳門嘅客輪航綫——金光飛航；金沙中國係拉斯維加斯金沙嘅子公司。

## 鑊
### 稱老虎機壞咗而唔派六百萬獎金

响2013年5月16號，東方報業集團報道：香港女人高德梅話，佢响2013年4月29號，喺金沙娛樂場打老虎機，輸咗卅多萬之後，中咗個六百萬嘅獎，啲代金券一張接住一張噉樣彈出嚟，過咗兩分鐘，有職員走埋嚟熄機，話可能有故障，又夾硬收走哂總銀碼為134.6萬，已經彈咗出嚟嘅43張同老虎機入面嘅1張代金券，重拆開埋部嘢。佢同卓姓男伴侶向博監局同賭場投訴，要求磅水。金沙中國嘅公關回覆呢單嘢嘅查詢時，指因為博監局調查緊，所以唔回應更多。

响2013年5月21號，東方報業集團報道：博監局响2013年5月20回覆佢哋查詢時，指已經委托獨立機構調查；若果涉及機件故障，賭場唔使派彩，然而客人有權攞返賭注。

响2013年5月23號：區錦新陪高及卓去到博監局同佢哋閂埋門開會。之後，幾個人接受傳媒採訪……梁文潤指，局方委託咗第三方國際認證公司檢驗，同型號老虎機已經停用，初步結果顯示機器「瑕疵運作」，預計過多七至十日，會有最終結果；卓透露，局方話咗上述消息畀佢哋知，又揾法律顧問畀咗啲法律意見；高對此失望，會等到調查完咗，再考慮之後點做，唔排除要求賭場賠償佢精神損失；區批評賭場輸打贏要，影衰澳門。套用拉關法例落呢單嘢，高可能只可以收到該賭局嘅損失賠償，即係大概一千銀。

响2013年5月24號，區經立法會向博監局提出書面質詢，提及更多唔妥情節：賭場職員收走代金券之後，連收條都唔肯畀張，又用大批看更將高、佢嘅朋友以及後嚟到場嘅老公趕走——批評噉樣係上世紀黑社會開嗰啲賭館，唔准贏家攞錢嘅做法重現。而博監局喺現場嘅稽查人員唔表明身分，同賭場經理一齊睇完現場錄影之後，一言不發，唔向事主交代任何嘢，甚至唔肯為代金券被收走一事做見證人取態曖昩，令人難以相信佢係公正嘅。事主當場向司警局人員求助，則唔受理兼被呼喝，任由賭場看更將兩手空空嘅佢哋押解離場。喺博監局人員接手處理部機器之前，賭場已經派出超過十個維修人員，拆開部出事嘅老虎機整過一輪；顯示檢測報告之所以話部嘢壞咗，可能係因為佢哋做手腳所致；高中獎時，機器未必有唔妥。

响2013年6月5號：高同卓再去到博監局，要求睇老虎機檢證報告，&#19981;過對方唔肯，話份嘢係用葡文寫成嘅，要翻譯成中文同經過上司審批，至可以交畀佢——聽日就有。高投訴，金沙娛樂場嘅代表喺事件之中從嚟冇露面。卓話有為下一步做好準備，唔排除向行政長官抗議。

响2013年6月6號：高、卓以及高嘅另外三個朋友，去到博監局，接收咗份已經譯成中文嘅最終調查報告；其中部分內容稍後亦以公告形式發布。文件定奪係博彩機瑕疵運作——高將港紙1003蚊（筆者註：此乃準確銀碼）入落部老虎機，轉咗兩次之後，每次投注都贏到個三萬一千嘅獎；喺前後廿二分鐘，機器彈出咗43張代金券，總價值為1,334,564.8，噉嘅結果喺統計學上唔可能。高向傳媒哭訴，話報告內容同事實&#19981;符兼偏𥘵賭場——自己中嘅係一個六百萬嘅「神秘巨獎」，只&#19981;過代金券唔係一張過，而賭場職員喺冇博監局稽查員&#22312;場嘅情況之下，搶走咗佢啲代金券同拆開老虎機嘅唔妥做法，都冇提及。稍後博監局安排高，同一直潛水之金沙娛樂場嘅三個代表嚟次閉門會議，喺該局協調之下，傾咗接近三個鐘頭，卒之成交——賭場賠償高嘅精神損失，避過佢可能嘅訴訟，又簽署咗保密協議，唔公開銀碼。區批評第26/2012號行政法規偏幫博彩公司，搞臭澳門個朵，而當局亦疏於監管，喺件事搞清楚之前，任由賭場職員搶券同拆開架機。澳門金沙發表聲明，指根據博監局嘅最終調查，涉事老虎機瑕疵運作，亦都冇證據顯示有六百萬嘅中獎，而家已經同個客拆掂咗條數。

响2013年7月8號，雪萬龍對區嗰份書面質詢作書面回覆，其中並無提到賭場職員、博監局稽查人員及司警局人員有冇做過質詢文件所指控嘅多數嘢，只係籠統噉寫：若果賭客被羞辱或威嚇噉趕走，可以經法律程序，試下要對方就非財產損害及精神損害賠償。賭場及機器製造商職員即場檢查同修理部機係合程序嘅，亦冇令之後嘅驗機結果唔同咗。博監局督察當時辦事依法又公正。司警局駐場人員當時嘅處事方法冇唔妥。

## 註
#呢篇文啲銀碼冚唪唥用港紙計，一律係約數；特別註明嘅除外。
#「博監局」乃「博彩監察協調局」之縮寫；「司警局」乃「司法警察局」之縮寫。
#資料有衝突，判斷唔到究竟卓先生係唔係高德梅個老公。
#上文提及嘅立法會書面質詢及對之嘅答覆內容，只包括喺其他段落未寫過嘅消息，以免行文重覆累贅。

## 攷

## 拎
#澳門酒店 | 金沙中國有限公司
類:恒生指數成份股
類:澳門公司
類:澳門賭業
習包子事件

**習包子事件**，係2013年12月28號，中共中央總書記習近平到北京月壇北街食包嘅事件。呢次事件畀習近平嘅團隊安排由媒體傳播，再由中國官媒轉載，從而引發咗社會嘅關注。

2013年12月28號上晝六點，北京月壇慶豐包子舖門口輔路嘅停車收費員易昌榮接到交管部門嘅電話，被告知中午需要保留幾個停車位。中午12點15分，易昌榮被明確通知呢個人係個領導，要求佢睇住個車位。嗰日上晝，習近平先後喺京橋熱電有限公司同海澱區四季青敬老院視察，之後去咗月壇。

中午12點20分，習近平喺中共中央辦公廳副主任、總書記辦公室主任丁薛祥嘅陪伴下，著住深色風褸同西裝，入面著住一件黑冷衫，走入慶豐包子舖，同普通群眾一齊排隊、點餐、畀錢、食飯，受到驚喜嘅群眾熱烈歡迎。習近平點咗六個（二兩）豬肉大蔥餡嘅包、一碗炒肝、一份芥菜，一共用咗人民幣廿一蚊。點餐之後，習近平自己攞餐盤搵到空位坐低，又同周圍群眾解釋話：「今日我哋去外地調研晏咗，所以順便嚟呢道食中午飯。」食飯嘅廿分鐘期間，習近平不斷同旁邊嘅店員同顧客傾計，邊食邊笑住講：「包好好食，衛生都非常乾淨，一定要重視食品安全。」又同周圍群眾握手、合照。習近平將所有菜都食完之後坐麵包車走人，臨走前微笑住向店入面嘅群眾揮手。成個過程冇交通管制。

雖然食包事件體現咗習近平啱啱上台嗰陣嘅親民形像，不過亦有新聞媒體報道，呢件事係經過精心策劃嘅表演。例如包子鋪門口嘅停車收費員早就畀人通知中午要保留停車位。
## 睇埋
*對習近平嘅爭議

## 參考
音威子府村

**音威子府村**（）係日本北海道上川綜合振興局中川郡嘅一條村。喺2021年6月30號人口有693人，總面積。

## 出面網頁

*
唯密文攻擊

**唯密文攻擊**（）喺密碼學上係一種密碼分析成日會分析嘅情況，指一個嘗試破解密碼嘅人喺淨係揸住嘅密文嘅情況下，估出明文同密文碼係乜。
白票守尾門

**白票守尾門**係喺2015年一個就2017年起香港行政長官選舉提名過程嘅一個方案，由基本法委員會委員陳弘毅提出。但當時未得到大部分政治團體嘅支持，最終未獲接納，而當時嘅政改方案亦得唔到足夠票數去通過。

## 背景
喺2014年8月31日，北京未經公開諮詢同香港人同意，就訂立咗就2017年起香港行政長官選舉提名過程入面，候選人要得到過半數提名委員會成員支持，只能產生2至3名候選人，引起廣大香港人不滿。好多人質疑呢個做法之下，最終能夠入閘嘅特首候選人，都係被中共篩選過嘅。人大落閘嘅結果，就係引發雨傘革命。

喺雨傘革命之後，政府提出嘅政改方案，仍然堅持跟隨呢個過半數提名嘅要求。好多民主派同坊間唔少團體都表明反對方案，而陳弘毅就喺2015年1月提出咗「白票守尾門」方案。

## 方案建議
陳弘毅建議，過半數「提委會委員」支持嘅特首參選人，可以成為正式候選人，但當過半選民投白票，嗰次特首選舉就會被視為無效。

時任民主黨成員嘅羅致光喺陳弘毅嘅建議基礎上，曾提出「改良」建議，就係白票數目多過最高票候選人嘅得票數目，選舉就會無效。

## 反應
整體嚟講，方案未獲政府接納，親中派主要係對技術操作層面有保留，而民主派亦唔支持，認為咁樣無真正俾市民選擇權。但亦有少數溫和民主派，對呢個方案抱正面態度。 

### 民主派
* 當時仍然屬於公民黨嘅立法會議員湯家驊話，如果得票最多嘅候選人無法當選，而《基本法》中並無「看守政府」嘅機制，就要修改《基本法》，佢擔心會引致憲制危機，而呢樣嘢並唔屬於本地立法範圍。
* 時事評論員練乙錚就話，唔信中共會容許呢個做法，話民主派長期有1／3議席嘅少數否決權已經令北京頭痛，如果仲納入白票否決權嘅，共產黨就唔係共產黨。
* 民主黨主席劉慧卿表示唔會接受，話市民希望有投票權去選出行政長官，而唔係一個否決權。
* 吳志森質疑，點解選民唔能夠選擇佢哋支持嘅候選人參選，而只能用白票否決佢哋唔鍾意嘅候選人當選，強調香港人要嘅係開放候選人參選，有真正選擇嘅真普選，又話泛民同北京都唔接納呢個方案，形容提出方案係枉作小人。
*民主黨成員黃成智以「白票守尾門」加上提委會公司票轉個人票作為前提，呼籲民主派「袋住先」，甚至發起聯署。因為支持袋住先，黃成智其後被終止黨籍。

### 親中派
*親中派謝偉俊話方案喺法律上可行，但喺政治理論上可能比較負面。佢又話，香港正在民主進程起步途中，太過強調否決候選人嘅做法，唔值得鼓勵。
*部分激進親中派，例如培青社成員穆家駿表示反對。
*民建聯主席李慧瓊話，方案執行技術上有困難。

## 後續
喺2021年，北京未經公開諮詢或者香港人同意，大幅削減直選議席比例，仲要經過候選人資格審查委員會嘅審查，委員會單方面嘅決定不容推翻或司法覆核。民主派蘊釀唔投票或投白票，香港政府就計劃修例規管。當時就有啲人反駁，白票都係一種選項，又引述呢個方案6年前嘅方案，話親中派當時都無一面倒反對，甚至話可以用本地立法處理，點解而家鼓勵投白票就犯法。

## 睇埋

* 公民推薦 - 2014年831決定之前，民間就特首選舉採用公民提名制度或提名委員會制度之間，部分人提出嘅折衷方案

## 參考
已知明文攻擊

**已知明文攻擊**（）喺密碼學上係一種密碼分析成日會分析嘅情況，指攻擊者攞到咗若干段嘅密文同埋相應嘅明文（而且佢知道邊段密文對應邊段明文），喺度嘗試靠噉嚟搵出段密文碼以及破解更多嘅密文。
攻擊模型

**攻擊模型**（）係密碼學上常用於密碼分析嘅一個概念。指嘗試破解密碼嘅人喺乜嘢情況下破解密文碼同密文。
## 例子
*唯密文攻擊
*已知明文攻擊
古典密文碼

**古典密文碼**或者**古典密碼法**係密碼法一大類，泛指古代有人用，但家陣唔會再有專業嘅密碼學工作者採用嘅 cipher。

## 遠古

古典密碼學最少可以追溯到去公元前一兩個世紀，例如羅馬共和國嘅凱撒大帝（公元前 100 年至 44 年）就出咗名鍾意喺私人書信嗰度用凱撒密碼法幫自己嘅信息加密，而且亦有報告話凱撒大帝佢試過用呢種密碼法嚟向自己手下嘅將軍傳達信息，可以話係世上最早嘅密碼學技術（指認真噉為咗想隱藏自己要傳嘅信息嘅內容而做嘅密文）之一；而打前少少嘅印度古書《慾經》當中亦有提到將一段文字嗰啲字母轉化嚟隱藏想傳嘅信息。

基本上，**古典密碼學**一詞可以包嗮電腦出現打前嘅時代嘅密碼學：喺電腦時代嘅密碼技術絕大多數都係古典 cipher－意思即係話家陣唔會再有專業嘅密碼學工作者採用；噉係因為呢啲 cipher 實會泄露明文嘅統計特性，例如凱撒密碼法就掩飾唔到啲字母之間喺出現頻率上嘅差異，而 9 世紀嘅阿拉伯數學家肯迪發明咗頻率分析嘅技術，做到分析一段文字當中唔同字母嘅出現頻率，令到任何有足夠嘅知識同運算能力嘅人都能夠輕易噉破解多表置密碼法以外嘅替代法 cipher 產生嘅密文，而且喺有電腦打前嘅時代，都仲話有可能出現「一個人識頻率分析，但唔夠運算能力做所需嘅運算」嘅情況，不過喺廿世紀中後期開始，電腦經已普及化，任何人都可以隨手攞到能夠好快噉解開古典 cipher 產生嘅密文嘅架生。因為噉，到咗廿一世紀初，呢啲古代 cipher 响專業密碼學工作上經已冇人仲會用，頂嗮櫳係俾人攞嚟做解謎遊戲等消閒用途嘅一部份。

## 睇埋
*解謎遊戲
*運算複雜度

## 歐詞

## 引述
肯迪

**肯迪**（**Al-Kindi**，）係9世紀阿拉伯一位數學家，發明咗頻率分析嘅技術。
## 出面網頁
頻率分析

**頻率分析**（**frequency analysis**）係指分析一段文字當中唔同字母嘅出現頻率。

呢種做法喺密碼分析上成日用。

## 睇埋
*詞頻率
*密碼學
信息鑑別碼

**信息鑑別碼**（**message authentication code**，**MAC**），又叫**信息驗證碼**，係指用嚟「鑑別一段信息係咪由預期嘅傳訊人傳」嘅短資訊。
李麗珊 (滑浪風帆運動員)

**李麗珊**（），暱稱「珊珊」（saan1 saan4），外號「風之后」，係香港退役滑浪風帆運動員。佢攞過幾個國際賽嘅獎，其中喺1996年夏季奧林匹克運動會攞到嘅滑浪風帆金牌係香港史上頭一嚿奧運金牌，亦係香港主權移交前唯一嘅奧運獎牌。

## 屋企
李麗珊舅父，係佢嘅滑浪風帆啟蒙老師同教練。

李麗珊老公都係退役滑浪風帆運動員，佢哋1999年1月26號結婚，有兩個女——2005年8月28號出世嘅黃希皚同2007年8月12號出世嘅黃嘉怡。

## 名句
* 「香港嘅運動員唔係垃圾」

## 個人榮譽
* （1990年至2002年同2004年，一共14次）
** 「星中之星香港傑出運動員」（1991年同1993年至1998年，一共7次）
* 奧林匹克運動會女子奧運板 （1996年）
* 香港十大傑出青年（1996年）
* 英帝國員佐勳章（1997年）
* 亞洲運動會滑浪風帆 （1998年、2002年）
* 香港中文大學榮譽社會科學博士（2002年）
* 銅紫荊星章（2003年）

## 參考

## 出面網頁

*
屯門市中心

**屯門市中心**係香港新界屯門新市鎮嘅中心地帶，範圍北到杯渡路、南到皇珠路、西到屯門河、東到屯門公路。
香港奧林匹克運動會獎牌得主一覽

下面係香港奧林匹克運動會獎牌得主一覽：

喺1988年夏季奧林匹克運動會嘅羽毛球比賽入面，陳智才同陳念慈亦代表過「香港」贏得混雙銅牌，但係因為嗰屆賽事羽毛球仲係表演項目而冇列入計算。

## 參考
何超與海膽仔

**何超與海膽仔**（；），係香港樂團。呢個樂團由香港藝人何超儀喺2010年成立，成員有何超儀、李健宏、DEE LAM、DON CRUZ同陳兆基。

## 音樂作品
### 專輯
用Josie and the Uni Boys名義出
* 2011《天眼》（CD）
* 2014《搖滾妹子》（CD）
* 2017《何飄移》（7吋黑膠唱片）
* 2018《章魚黑洞》（7吋黑膠唱片）
* 2018《可憐蚤》（7吋黑膠唱片）
* 2019《可憐蚤 + 膚淺可活久一點》（7吋黑膠唱片）
* 2019《搏擊會》（7吋黑膠唱片）
* 2019《水魚》（7吋黑膠唱片）

## 派台歌成績

*仲上緊榜（*）

## 得獎
*2015年新城國語力頒獎禮 - 新城國語力歌曲奬《Johnny Depp》
*2015年新城國語力頒獎禮 - 新城國語力年度專輯《搖滾妹子》
*2015年新城國語力頒獎禮 - 新城國語力亞洲搖滾樂團《Josie and the Uni Boys》
*2015年QQ音樂年度頒獎禮 - 創意獨家首發專輯獎《搖滾妹子》

## 表演、音樂會同演唱會

## 參考
一次性密碼本

**一次性密碼本**（**one-time pad**，**OTP**）係一種加密技巧，冇可能拆解，但需要通訊雙方事先有一條共享而且淨係可以用一次嘅密匙，而呢條密匙長過要傳嘅信息。
通信量分析

**通信量分析**（**traffic analysis**）喺密碼學上係指齋靠截住啲信息同睇吓通訊雙方傳信息「傳得有幾密」同埋「喺邊啲時間點傳」等嘅時間特性，嚟估啲信息嘅內容，當中啲信息做咗加密而分析者破解唔到密文。
勵城花園

**勵城花園**（）係香港新界沙田區嘅私人屋苑，喺沙田圍路1至7號，1986年起好，有1座樓，總共160個單位，實用面積382到441呎。

**出位住戶**

11樓有個麻煩住戶，隨地吐痰、周圍食煙、用鎖匙篤電梯按鈕引致壞𨋢掣。

16樓某住戶亦長期用鎖匙篤𨋢掣，造成𨋢掣損壞、留下痕跡。
麗城花園

**麗城花園**（）係香港新界荃灣區嘅私人屋苑，喺青山公路荃灣段530-625號，1987-1991年起好，有19座樓，總共6,016個單位。
Dance Monkey

《**Dance Monkey**》係澳洲歌手Tones and I嘅歌。呢隻歌喺2019年5月10號以Tones and I第一隻細碟《The Kids Are Coming》嘅第二隻單曲（喺美國以第一隻單曲）發行。呢隻歌由Konstantin Kersting製作同混音。

## 榜單

### 週榜

### 年榜

### 月榜

### 十年榜

## 認證

## 發行歷史
}
| rowspan="2"|Bad Batch
|Original
|-
!scope="row"|好多
|2019年10月18號
|Stripped Back
|}

## 參考

## 出面網頁
*
丹尼爾加路素

**丹尼爾·加路素**（，，）係意大利男劍擊手，身高1.77米，重65千克，2016年奧林匹克運動會劍擊比賽男子花劍個人冠軍。

## 參加咗
* 2016年夏季奧林匹克運動會
* 2020年夏季奧林匹克運動會

## 攷

## 拎
瑪蓮達卡文迪

**瑪蓮達卡文迪**（，，）係科索沃女柔道運動員。佢喺2016年里約奧運攞到柔道女子52公斤級金牌。

## 參加咗
2012年夏季奧林匹克運動會 2020年夏季奧林匹克運動會

## 拎
好女孩

《**好女孩**》係由梁翹柏作曲、編曲同監製，范曉萱填詞，何超與海膽仔同埋范曉萱演唱。呢隻歌喺2014年10月21號以單曲形式由華納音樂發行。隻歌收錄喺《搖滾妹子》專輯入面。

## 創作名單
以下內容整合自官方影片：

*演唱：何超與海膽仔、范曉萱
*填詞：范曉萱
*作曲：梁翹柏
*編曲：梁翹柏
*監製：梁翹柏
*鍵盤：梁翹柏
*Programming：梁翹柏
*結他：Don Cruz@Uni Boys、Dee@Uni Boys、陳志雄@100%
*低音電結他：陳兆基@Uni Boys、Mo@100%
*鼓：李健宏@Uni Boys
*主音：何超儀、范曉萱
*和聲：何超儀、范曉萱、張潮
*錄音室：Light Up Studio（臺北）、狂喜（北京）、Avon Studio（香港）、a.Room  Studio（香港） 
*音訊工程師：Chief、崔祿、阿銘、Ken Au 
*混音：Simon Li @nOiz
*原詞曲版權公司：Musechic Ltd.、吃草的魚傳播有限公司
*代理詞曲版權公司：Universal Music Publishing Ltd.
*ISRC：HKH901400013

## 參考

## 出面網頁
*何超與海膽仔、范曉萱《好女孩》官方影片
*
Starfall (歌)

《**Starfall**》係由TetraCalyx填詞，蔡近翰作曲同監製，宮奇Gon編曲，袁婭維演唱。呢隻歌喺2020年2月28號以單曲形式由MiHoYo發行。

## 簡介
呢隻歌係遊戲《崩壞3》嘅印象曲。

## 創作名單
以下資料嚟自：

*演唱：袁婭維
*填詞：TetraCalyx
*作曲：蔡近翰
*編曲：宮奇Gon
*監製：蔡近翰
*混音：宮奇Gon
*母帶處理：宮奇Gon

## 參考
米高韋弗

**米高韋弗**（Michael Weaver或Mike Weaver）可以指：
* Michael Weaver (高爾夫球手)（1991年-），美國業餘高爾夫球手
* Mike Weaver (拳擊手)（1952年-），拳手，曾經係WBA重量級冠軍
* Mike Weaver (冰曲)（1978年-），加拿大冰上曲棍球防守員
* Mike Weaver (政治人)，美國政治人
楊勇緯

**楊勇緯**（，，）係一個臺灣嘅男柔道運動員。佢喺2020年東京奧運攞到柔道男子60公斤級銀牌。

## 拎
酈安治

**酈安治**（**Andrew Lih**，）係華裔美國人，南加州大學嘅客座教授，維基百科、中華人民共和國網絡審查分析者。書籍《》嘅作者，有參與英文維基百科嘅編輯。

## 著作
*

## 參考
張遠 (維基友)

**張遠**，網名暱稱「**ffaarr**」，係中文維基百科嘅維基友，喺臺灣嘅BBS就有「**哆啦王**」、「**叮噹王**」等稱號。佢嚟自中華民國臺北市，係國立臺灣大學歷史學研究所博士，喺德明財經科技大學通識中心做兼任助理教授。佢主要研究領域係清朝至近代嘅性別同通俗文化，著作有《近代平津滬嘅城市京劇女演員1900－1937》、《清中期北京梨園花譜中嘅性別特質想像》等。

由於經常喺批踢踢上回應同日本漫畫《多啦A夢》有關嘅奇特問題，張遠成為批踢踢上嘅知名人物之一。同時，佢長期參與中文維基百科嘅運作，從事管理員同行政員嘅工作；又長期參與台灣維基媒體協會，兼且喺2018年出任理事長，致力喺中文維基百科社群嘅發展。另外，佢亦係Wikia中文社群發展專員，以及係「哆啦A夢wiki」同「PTT鄉民百科」創辦人之一。佢曾經同「Lon」兩人合作推出《PTT鄉民大百科》一書，介紹批踢踢鄉民嘅流行用語。

## 參考
B.o.B

**Bobby Ray Simmons Jr.**（），又以藝名**B.o.B**出名，係美國男歌手、Rapper、詞曲作家、音樂製作人同喺佐治亞州迪卡特嘅陰謀理論家。

## 經歷
2018年7月5號，B.o.B出咗第六張專輯《Naga》。

## 音樂作品

**[[B.o.B Presents: The Adventures of Bobby Ray]]* (2010)
**[[Strange Clouds (album)|Strange Clouds]]* (2012)
**[[Underground Luxury]]* (2013)
**[[Ether (B.o.B專輯)|Ether]]* (2017)
**The Upside Down* (2017)
**Naga* (2018)
**Southmatic* (2019)
**Somnia* (2020)
**Lost Tapes* (2021)

## 得獎同提名
### BET獎

|-
| rowspan="3" | 2010
| Video of the Year
| rowspan="2" | "Nothin' On You" (with Bruno Mars)
| 
|-
| Best Collaboration
| 
|-
| Best Male Hip-Hop Artist
| B.o.B
| 
|-
| rowspan="3" | 2011
| Video of the Year
| rowspan="2" | "Airplanes" (with Hayley Williams)
| 
|-
| Best Collaboration
| 
|-
| Best Male Hip-Hop Artist
| B.o.B
| 
|}

### BET Hip Hop獎

|-
| 2009
| B.o.B
| Rookie of the Year
| 
|-
| rowspan="7" | 2010
| rowspan="2" | B.o.B
| Made-You-Look Award
| 
|-
| MVP of the Year
| 
|-
| "Airplanes" (with Hayley Williams)
| Track of the Year
| 
|-
| rowspan="3" | "Nothin' On You" (with Bruno Mars)
| Perfect Combo Award
| 
|-
| People's Champ Award
| 
|-
| Best Hip-Hop Video
| 
|-
| *The Adventures of Bobby Ray*
| CD of the Year
| 
|-
| 2011
| *No Genre*
| Best Mixtape
| 
|-
| 2013
| "We Still in This Bitch"
| Best Hip-Hop Video
| 
|-
| rowspan="2" | 2014
| "Paranoid"
| rowspan="2" | Sweet 16: Best Featured Verse
| 
|-
| "Up Down (Do This All Day)"
| 
|}

### 格林美獎

|-
| rowspan="5" align=center | 2011
| rowspan="3" | "Nothin' on You"  (featuring Bruno Mars)
| Record of the Year
| 
|-
| Best Rap/Sung Performance
| 
|-
| Best Rap Song
| 
|-
| "Airplanes, Part II"  (featuring Hayley Williams & Eminem)
| Best Pop Collaboration with Vocals
| 
|-
| *[[B.o.B Presents: The Adventures of Bobby Ray|The Adventures of Bobby Ray]]*
| Grammy Award for Best Rap Album|Best Rap Album
| 
|-
| align=center | 2012
| *[[Doo-Wops & Hooligans]]* (as featured artist)
| Album of the Year
| 
|}

### 其他得獎同提名

## 參考

## 出面網頁

*
刀馬旦 (搞清楚)

**[[刀馬旦]]**除咗係指京劇同粵劇戲曲入面專門負責武打場面嘅一種旦角，仲可以係：

*刀馬旦 (歌)
*
*
刀馬旦 (歌)

《**刀馬旦**》係由方文山填詞，周杰倫作曲同負責Rap填詞，林邁可編曲，李玟演唱。

## 簡介
呢隻歌有中西合璧嘅元素。喺隻歌入面仲加入咗中國戲曲元素。2016年，蘇見信喺湖南衛視《我是歌手4》第三期演唱，並攞到嗰集觀眾票選第七名。

## 參考

## 出面網頁
*李玟《刀馬旦》官方影片
寂靜的天空

《**寂靜的天空**》係中國HAYA樂團出嘅第二張錄音室專輯。喺2009年5月20號由風潮音樂發行。

## 簡介
呢隻碟收錄咗9隻歌。呢張專輯入圍第21屆金曲獎最佳跨界音樂專輯獎。

## 曲目

## 參考

## 出面網頁
*
野子

《**野子**》係由蘇運瑩填詞、作曲同演唱。呢隻歌之後收錄喺蔡健雅出嘅《心宇宙》專輯入面。

## 簡介
2015年，呢隻歌攞到第16屆華語音樂傳媒大獎「年度最受矚目歌曲」。2016年，呢隻歌攞到第三屆QQ音樂巔峰盛典「年度十大熱歌金曲」獎。

## 參考

## 出面網頁
*蘇運瑩《野子》音頻
一路上有你 (歌)

《**一路上有你**》係由謝明訓填詞，片山圭司作曲，盧東尼編曲，張學友演唱。呢隻歌收錄喺《吻別》專輯入面。

## 簡介
呢隻歌嘅原曲係前田亘輝嘅《泣けない君へのラブソング》，粵語版係《分手總要在雨天》。

## 參考

## 出面網頁
*張學友《一路上有你》音頻
奧運廢棄場館

為咗達到舉辦奧運賽事場地嘅標準，好多城市攞到奧運主辦權之後，都會使好多錢，興建全新嘅場地，但呢啲場地喺奧運完結之後，唔少都會被荒廢。而興建同維護呢啲設施，往往產生唔少成本，包括借貸利息同土地嘅機會成本等。亦因為咁樣，有一啲人會反對自己嘅城市舉辦奧運。

## 各地情況
### 北京
北京喺2008年首次主辦奧運會，當時花咗470億美元爭取主辦，200 億人民幣用嚟起咗12座新場館同搭建8座臨時場館。當年北京標榜自己要搞綠色奧運，但當時就已經剷平無數嘅古宅，10年之後更加只剩低北京國家體育場有繼續維修同埋使用。有一啲臨時搭建嘅場館被棄置。喺石景山區，本來用嚟舉辦BMX比賽嘅老山小輪車賽場，已經變成一個小森林，連賽道都搵唔到。自行車賽事場地被蔓延雜草淹沒，完全睇唔到車道，看台座位亦生嗮青苔。而划艇用嘅室外場地，水道已經無咗水流，一遍荒蕪。另外，位於朝陽公園嘅沙灘排球場，亦日久失修，連看台上面嘅枱櫈都殘破不全；以京奧吉祥物福娃為造型嘅大型雕像亦被棄置喺叢林入面。

但就算係仍然會用嘅北京國家體育場，每年都要花一千萬美元維護，而且只係偶然使用，好多時候都只係畀遊客參觀。

### 雅典
雅典當年因應2004年奧運起咗22 座場館，大部分喺比賽之後都閒置咗，政府為咗維修呢啲閒置場館，花費高達7.84 億美元。雖然計劃入面，係有諗過點樣將呢啲支持變成民用，但最終都冇辦法實現。

雅典奧運村而家被塗鴉覆蓋、完全廢棄，政府亦無錢重建。

### 里約熱內盧
巴西舉辦完2016里約熱內盧奧運之後，多個體育場館都遭到閒置。出於安全考慮，法官已下令關閉奧林匹克公園。

## 例外情況
* 2012年倫敦奧運後，全部嘅場館都繼續運作。

## 參考
亞洲紅點傳媒

**亞洲紅點傳媒**係一個以馬來西亞華人為主嘅YouTube頻道同新聞網站，而家有超過30萬YouTube訂閱者。根據台灣社群實驗室嘅統計，佢哋多條短片曾經被列作每周Youtube熱門排行。

## 政治立場
亞洲紅點傳媒有時被視為親中媒體，曾經喺香港問題同新疆問題上發表認同北京政府嘅觀點，多段關於香港反送中嘅短片亦曾經批評向香港示威者攻擊，並得到一定點擊率。佢哋被部分連登討論區支持反送中運動嘅網民批評，指佢哋抹黑運動同發表有問題嘅資訊，假扮中立。另外，亞洲紅點傳媒亦被指係北京政府對馬來西亞華人進行統戰嘅媒體之一，不過，亞洲紅點就否認，指自身資金來源並非「紅色資本」。

## 參考

## 出面網頁
* 亞洲紅點傳媒官方網站
何清漣

**何清漣**（），湖南邵陽人，係一名作家、中國經濟社會學者，現居美國，曾經任職湖南財經學院、暨南大學同埋《深圳法制報》報社。佢長期從事中國當代經濟社會問題研究。

2001年6月14號，何清漣喺國內受到壓力被迫流亡美國。喺美國嗰陣時，佢先後擔任過芝加哥大學、紐約市立大學、普林斯頓大學等校嘅訪問學者。

## 部分政治觀點
佢關注中共極權統治嘅問題。例如，關於中共對台灣媒體嘅滲透，曾經形容，中共嘅滲透已經係國家安全嘅問題。

## 參考
陳弘毅 (法律界)

**陳弘毅**（，），香港法律學者，而家係香港大學法律學院陳氏基金憲法學教授、全國人大常委會香港特別行政區基本法委員會委員。

## 政治參與

### 2015年政改白票守尾門政改方案
喺雨傘革命之後，政府提出嘅政改方案，堅持跟隨北京單方面候選人要得到過半數提名委員會成員支持，只能產生2至3名候選人嘅要求。好多民主派同坊間唔少團體都表明反對方案，而陳弘毅就喺2015年1月提出咗「白票守尾門」方案。但當時未得到大部分政治團體嘅支持，最終未獲接納，而當時嘅政改方案亦得唔到足夠票數去通過。
## 選舉經歷
喺2021年9月，佢成為香港特别行政區選舉委員會法律界當然委員。
## 參考
娛壹

**娛壹**係蘋果日報同壹週刊停刊事件後，由幾個《壹週刊》娛樂組、《蘋果》娛樂嘅員工開設嘅娛樂新聞媒體，格言係***娛壹，始終如一***，截止2021年7月底，有超過24萬個追蹤者。

娛壹長期重點報道ViuTV同MIRROR嘅娛樂新聞，有時甚至連同佢哋無關係嘅娛樂新聞，都刻意提及佢哋，但娛壹同ViuTV並無任何從屬或者合作關係。

## 參考

## 出面網頁
* 娛壹喺Patreon上嘅賬號
* 
* 
*
對習近平嘅爭議

**對習近平嘅爭議**係對中國共產黨中央委員會總書記習近平相關批評嘅介紹。

## 政策爭議

## 個人崇拜爭議

習近平喺2012年11月召開嘅中共十八屆一中全會上當選中共中央總書記同中央軍委主席，成為中華人民共和國最高領導人。自此，中國越來越多書籍、漫畫、流行曲、甚至舞台劇宣傳要效忠“習核心”。

## 言論審查爭議

## 個人集權爭議

## 派系劃分

## 財產爭議

## 主政福州時期爭議

## 花銷爭議

## 口誤同用詞用句爭議

## 學歷爭議

## 損害人權爭議

## 破壞香港「一國兩制」爭議

## 2020年內蒙古雙語教育新政策爭議

## 「十里山路唔換肩」爭議

## 瞞報武漢肺炎爭議

## 2020年中國南方水災處理爭議

## 「五個絕唔應成」言論爭議
	
## 2021年7月河南大水相關爭議
 
2021年7月21號，習近平喺對2021年河南大水救災工作發出指示，但同日就去咗西藏視察，而唔係去災區視察，引起外界爭議。

## 派系爭議

## 避諱爭議

## 習包子事件

2013年12月28號，習近平到北京月壇北街食包。呢次事件畀習近平嘅團隊安排由媒體傳播，再由中國官媒轉載，從而引發咗社會嘅關注。

雖然食包事件體現咗習近平啱啱上台嗰陣嘅親民形象，不過亦有新聞媒體報道，呢件事係經過精心策劃嘅表演。例如包子鋪門口嘅停車收費員早就畀人通知中午要保留停車位。

## 要求習近平總書記辭職公開信事件

## 對習近平嘅負面稱呼

民眾對習近平嘅負面稱呼有總加速師、小熊維尼（習維尼）、習包子、慶豐帝、小學生、崇禎帝、不換肩、扛麥郎、寬衣帝、習一尊、習禁評、袁二等。

## 參考
香港中文大學嘅文化事物

香港中文大學喺香港係兩間最悠久歷史嘅大學之一，亦因為咁，中文大學產生咗一啲屬於佢哋自己嘅文化事物。

## 例子

### CUSIS
CUSIS本來意思係中大學生資訊系統（Chinese University Student Information System），但伺服器嘅表現問題，不時成為中大人批評或者開玩笑嘅對象。有啲同學因為選擇自己嘅科目面對阻滯，不時會喺網上面話「屌CUSIS老母」。之後甚至有名為CUSIS老母嘅Facebook Page出現，佢哋嘅Admin喺2013年，仲連同其他中大學生，拍咗一個惡搞張國榮歌曲《Stand Up》嘅MV。

另外，2015年11月18號晚上，中大喺於新亞書院圓形廣場舉行「山城睇波」直播，中大政治與行政學系副教授馬嶽有份做旁述，佢接受《大學線》訪問嘅時候亦講笑話，冇諗過喺呢次賽事上網搶飛，「因為一定變CUSIS」，揶揄呢個系統嘅伺服器經常失靈。

## 參考
阿馬迪奧一世

**阿馬迪奧一世**（，），全名**阿瑂迪奧·費迪南·馬里亞**（），係西班牙薩伏依王朝國王，1870年至1873年在位。佢亦係意大利王子，前意大利國王維多里奧·伊曼紐二世二仔，第一代柯斯特公爵。
## 出面網頁
莊智淵

**莊智淵**（，）係臺灣嘅乒乓波運動員，代表中華台北出戰奧運。

## 參加咗
* 2008年夏季奧林匹克運動會
* 2012年夏季奧林匹克運動會
* 2004年夏季奧林匹克運動會
* 2002年亞洲運動會
* 2010年亞洲運動會
* 2006年亞洲運動會

## 攷

## 拎
鄭怡靜

**鄭怡靜**（，）係臺灣嘅乒乓波運動員。

## 參加咗
*2020年夏季奧林匹克運動會

## 拎

類:中華台北乒乓波運動員
馬田費曼

**馬田費曼**（，）係一個英國男演員，佢喺十五歲嗰年加入青年劇場開始入行到依家，仲演出多套電視劇同電影，佢個真名就叫做**Martin John Christopher Freeman**。

## 參考

## 出面網頁

*
*
程芷渝

**程芷渝**（，，）係香港女歌手、女演員同製片人，佢喺2012年開始入行到依家。

## 演出作品
### 電影
*《3D冰封俠》
*《江湖三傻》飾 女主角
*《花季少女》飾 女主角
*《黑金叛變》飾 女主角
*《蓮開一夏》
*《寶蓮燈新傳》飾 女主角
*《奪命追兇》飾 女主角
*《幕後主腦》飾 女主角

### 舞台劇
* 2016：《借用下一世的男朋友》
* 2016：《書蟲的少年時代》
* 2017：《回歸20載繽紛狂笑夜》

### 福音電影
* 《忍不住的眼淚》飾 女主角

### 微電影
* 《我歌我唱》（全港首部懷舊歌舞微電影）飾 女主角
* 《魅忘人》飾 女主角
* 《時間‧愛的承諾》單車微電影

### 電視劇
* 廣州《一婚兩媳》飾 女主角
*《致命愛情》飾 女主角
*《象牙塔的戀人》
* 香港 ViuTV《詭探》

### 音樂錄影帶

### 電視節目
* 香港 TVB《姊妹淘》
* 香港 ATV《撻着》
* 廣州飲食節目《生活棒棒噠》
* 香港飲食節目《港飲港食》
* 深圳飲食節目《逗葩食堂》
* 香港 ViuTV《街頭派錢黨》

## 音樂作品
### 個人專輯
* 《GoGoGo》
* 《Action》
* 《創傷》
* 《心想必應》
* 《兩個人的呼吸》
* 《女皇蜜令》
* 《心想必應》（賀年歌）

## 獎
*最佳原創歌曲獎：《女皇蜜令》

## 演唱會
* 廣州體育館《亞洲巨星演唱會》
*《2017 吉利汽車群星演唱會》
*《2017 加港群星慈善演唱會》
* 廣州《一起放肆一起嗨, 2017 廣州海心沙跨年狂歡 PA》
* 溫哥華《West Edmonton Mall 登台演出》
* 香港《國慶六十五周年。好歌會友音樂會》
* 香港《Sing夢‧聲唱‧星sing聲 慈善音樂演唱會》
* 香港《金光閃閃之 成就青年夢想音樂會》
* 香港《明月照香江 敬老慈善‧音樂會》
* 雲浮《碧桂園星光璀璨歌友會》

## 電台主持
* 香港 ibhk《娛樂程報》節目主持人
* 香港 ibhk《男神實現室》
* 香港 ibhk《猛鬼最前線》
* 香港《五個一夜情》
* 香港新城數碼音樂台《Sunday 樂天地》
* 香港新城知訊台恐怖熱線《演藝怪談》
* 香港《吹水大小同盟》
* 香港《背包工作假期》
* 《一路樂逍遙》
* 《男親女愛》
* 《音樂隨身聽》
* 《城市之聲》
* 《俊情一點》
* 《MyFM 早精神》
* 《都市生活》
* 《天生快活人》
* 《羊城交通台》
* 《潘多拉音樂盒》
* 《粵語歌曲排行榜》
* 《飛一般心情》
* 《廣州都時報》
* 《荔枝 FM 微信公眾平台》
* 《明星音樂也賣萌》

## 參考

## 出面網頁
* 
*
Windows 11

**Windows 11**係美國微軟公司開發嘅一套作業系統，佢係Windows 10嘅後繼商品，呢款電腦軟件係2021年10月5號推出。

## 參考

## 出面網頁
*Windows 11
馬騮搣 (藝人)

**馬騮搣**（；；），原名**袁詩向**（），係商業電台廣播電台主持人（DJ）、跨媒體創作人。家中寵物主子有： Riley (狗)、Joyful (狗)、Nile (貓)、Hekka (貓)、MoMo(貓)、Zilla(鬆獅蜥蜴)、Pascal (變色龍)、Alpha(守宮)。

## 入行經過
馬騮搣於電視訪問中透露，加入商業電台係一個意外。大學畢業之後，原定去美國大峽谷擔任導遊展開UFO探索旅程。但暑假回港見電台招聘「兼職交通消息報導員」，因而投考而獲取。最初因報導交通消息開始廣為人知，後來擔任電台幕後製作，近年活躍於幕前工作。佢初期活躍於的士、小巴等公共交通運輸群組，及後因節目《馬路的事我哋的事》到車房親力親為維修，以及親身上陣賽車活動，成功擺脫女生固有形象而冒起。後期車壇版圖更延伸至貨車、電單車群。現時嘅佢同各大汽車品牌都有聯乘合作。

## 演出
### 節目主持（商業電台）
*主子主場館（叱咤903）
*異獸誌The Mithology（雷霆881，暑期限定）
*翻開暗黑夜誌（叱咤903，收錄於《失眠藥》節目時段）
*馬路的事之友（雷霆881）、馬路的事我哋的事（雷霆881，已結束）
*同謝茜嘉、黃正宜一齊擔任商業電台62周年台慶司儀

### 電視節目
#### ViuTV
*2021年：《有酒今晚吹》（第79集嘉賓，同歐陽若曦）
*2022年：《商睇》（主持）
*2022年：《MM730 — 娛論潮》（主持）
*2022年：《總有一瓣喺左近》（第235集嘉賓）
*2022年：《Dr.Any毛》（第3集嘉賓）
*2023年：《MM730 — 傾 of the World》（主持）
*2024年：《傾 of the World》（主持）
*2024年：《給香港的情書》（第19集嘉賓）
*2024年：《晚吹 — 一車女人》（第33集嘉賓）

#### NowTV
*2022：Formula 1 一級方程式賽車 評述員（香港首位女 Formula 1 賽車評述員，同時亦是亞洲地區首位排位賽女評述員）
**「新紅旗專員」花名由來：每場馬騮搣旁述嘅賽事必有大量紅旗，喺意大利站Imola三節排位賽期間更加出現高達五枝紅旗，刷新咗官方FIA記錄，成為史上最多紅旗嘅排位賽，因而被F1迷戲稱「新紅旗專員加冕成功」
*2022：無限速驅樂部（主持）

### 電影

### 網絡節目

**<big>其他</big>**

• 為「香港金牛」籃球隊，於全國男子籃球聯賽擔任開球禮嘉賓

## 藝術聯乘
*Mercedes Benz 聯乘活動
*McLaren x 癌症基金會 慈善拍賣
*全球性合作：Lamborghini 852 Art Car Charity Exhibition 
*喺《商睇》幫青衣大王伯公廟創作咗一幅大壁畫

## 碎料
*據聞現時優才書院校褸，當年由「學生時期的馬騮搣」設計，沿用至今。
*出道時因樣貌被網民話同歌手Gin Lee相似，引起爭議。

## 參考

## 出面網頁
*
*馬騮搣｜DJ主持｜香港商業電台｜881903
*
*
*
*
*「馬騮搣部落小島」Telegram Group
反骨男孩

**反骨男孩**（）係2012年成立嘅一個臺灣YouTuber團體，佢哋喺2017年間模仿愛奇藝製作嘅真人騷節目《中國有嘻哈》出名。

## 成員一覽
### 反骨一軍成員
*酷炫（莊堯宣）
*孫生（余孫生）已離開
*琳妲（林弈禎）

### 反骨二軍 / 三軍成員
*培根（饒培生）
*賽（賽樂提）
*慕斯（陳慕詩）
*安妮（吳秀寬）
*蕾菈（何蕾伊菈）
*艾瑞絲（盧昕妤）
*祖賢（江姿嫻）
*語謙（陳語謙）
*那對爸媽（莊華山 & 張玉玟）
*大潘（潘柏諺）
*守衛（楊智宇）

## 音樂作品
### 單曲
*《發浪》（2019年）
*《積極太陽》（2021年）

### MV導演
*《馬子狗》八三夭831 feat. 玖壹壹

## 睇埋
*

## 參考

## 出面網頁
*
*
*
Run the World (Girls)

《**Run the World (Girls)**》係美國歌手碧昂絲嘅歌，隻歌出自佢第四張錄音室專輯《4》。

## 曲目
*;數碼下載
# "Run the World (Girls)" [Single Version] – 3:56

*;UK digital remix single
# "Run the World (Girls)" [Chris Lake Remix] – 6:24
# "Run the World (Girls)" [Kito Remix] – 3:37
# "Run the World (Girls)" [Billionaire Remix] – 5:19

*;US digital remix single
# "Run the World (Girls)" [Kaskade Club Remix] – 5:02
# "Run the World (Girls)" [RedTop Club Remix] – 6:02
# "Run the World (Girls)" [Jochen Simms Club Remix] – 6:17

## 榜單

### 週榜

### 年榜

## 認證

## 發行歷史

## 參考

## 出面網頁
*
*
Survivor

**Survivor**或者**倖存者**‎可以係：

## 音樂
### 專輯
* Survivor (Randy Bachman專輯)
* Survivor (Eric Burdon專輯)
* Survivor (Destiny's Child專輯)
* Survivor (Fifteen專輯)
* Survivor (George Fox專輯)
* Survivor (Survivor專輯)
* Survivor (Funker Vogt專輯)

### 歌
*Survivor (Destiny's Child嘅歌)
* Survivor (Elena Paparizou嘅歌)
* Survivor (TVXQ嘅歌)

## 電影
*倖存者 (2020年電影)
Destiny's Child

**Destiny's Child**係美國女團。呢個組合出名嘅成員有碧昂絲、Kelly Rowland同米歇爾·威廉斯。呢個組合開始嗰陣係叫**Girl's Tyme**，1990年喺德州侯斯頓組成。

## 音樂作品

* *[[Destiny's Child (專輯)|Destiny's Child]]* (1998)
* *[[The Writing's on the Wall]]* (1999)
* *[[Survivor (Destiny's Child專輯)|Survivor]]* (2001)
* *[[8 Days of Christmas]]* (2001)
* *[[Destiny Fulfilled]]* (2004)

## 成員

## 得獎同提名

## 參考

## 出面網頁

* 
* 
* 
* 

類:美國樂隊
Survivor (Destiny's Child嘅歌)

《**Survivor**》係美國R&B組合Destiny's Child嘅歌，呢隻歌由組合成員碧昂絲、Anthony Dent同Mathew Knowles填詞同作曲，隻歌收錄喺第三張錄音室專輯《Survivor》。

## 曲目
***Australian Maxi-Single** 670780 2
# "Survivor" (Album Version)
# "So Good" (Maurice's Soul Remix)1
# "So Good" (Digital Black-N-Groove Club Mix)1
# "Independent Women Part I" (Joe Smooth 200 Proof 2 Step Mix)

***Dance Mixes (US)** 44K 79566
# "Survivor" (Remix Extended Version featuring Da Brat)
# "Survivor" (Calderone Club Mix) [aka "Victor Calderone Club Mix"]
# "Survivor" (Calderone Drum Dub Mix)
# "Survivor" (CB200 Club Anthem Mix)
# "Survivor" (Azza'z Soul Remix)

***European Maxi-Single** COL 670749 2
# "Survivor" (Album Version)
# "Survivor" (Azza'z Soul Remix Radio Edit)
# "Survivor" (Digital Black-N-Groove Radio Mix)
# "Survivor" (CB200 Club Anthem Mix)

***UK Part 1** COL 671173 2
# "Survivor" (Album Version) – 4:14
# "Survivor" (Azza'z Soul Remix Radio Edit) – 3:56
# "Survivor" (Victor Calderone Club Mix) – 9:26

***UK Part 2** COL 671173 5
# "Survivor" (Jaimeson Full Vocal Remix) – 6:19
# "Independent Women Part 1" (Live At The Brits 2001) – 3:52
# "So Good" (Maurice's Soul Remix)1 – 7:35
# *Footage of Independent Women Part 1 Live at [[The Brits]] 2001*

***UK Cassette** COL 671173 4
# "Survivor" (Album Version) – 4:14
# "Survivor" (Maurice's Soul Survivor Mix) – 7:51

**註**
*1《So Good》嘅混音版有新錄製嘅版本，同專輯版嘅唔同。

## 榜單

### 週榜

### 年榜

## 認證

}}

## 發行歷史

## 參考

## 出面網頁
*
龔靜儀

**龔靜儀**（Athena Kung），香港建制派大律師，曾經推出一啲法律通識書籍，亦擔任過一啲唔同嘅社會公職，近年不時喺港人講地同橙新聞等親中派嘅媒體發表政見。

## 早年經歷
佢喺1992年喺香港城市大學法律系畢業，1993年喺香港大學完成法律深造文憑，然後喺1994年中開始喺香港執業。

2022年8月取得粵港澳大灣區律師執業資格。

## 政治立場
佢嘅政治立場偏向親中派，曾經形容《蘋果日報》反中亂港，鼓勵香港法律系學生爭取中國內地嘅發展機會，又質疑香港大律師公會以政治立場掛帥，同埋形容喺香港逃犯條例爭議期間爭取民主嘅人士係黑暴分子。喺國際關係層面，佢又不時指控外國干預中國內政。

佢亦支持北京未經諮詢同香港人同意，強行訂立嘅《香港國安法》。喺蘋果日報同壹週刊停刊事件後，有啲香港市民為咗記錄歷史，將超過200萬蘋果嘅報導文章保留備份上載，龔靜儀就聲稱咁做違反《國安法》。

另外，喺東京奧運嗰陣，佢甚至批評支持港隊，強調香港人身份嘅市民，係爭取港獨同分離主義，建議香港警察國安處介入拘捕。

## 睇埋
*被視為受到中華人民共和國政府影響嘅非本地媒體一覽

## 參考
I Will Survive

《**I Will Survive**》係美國歌手Gloria Gaynor嘅歌。呢隻歌喺1978年10月由Polydor唱片公司發行。隻歌由Freddie Perren同Dino Fekaris寫。

## 創作名單
*唱歌：Gloria Gaynor
*鼓：James Gadson
*打擊樂：Paulinho Da Costa
*低音電結他：Scott Edwards
*鍵盤：Freddie Perren
*結他：Bob "Boogie" Bowles、Melvin "Wah Wah Watson" Ragin
*弦樂同圓號：由Dave Blumberg指揮同編排

## 官方版本
**由Gloria Gaynor錄製**
* "I Will Survive" (1978 single version) – 3.15
* "I Will Survive" (1978 album version) – 4.56
* "I Will Survive" (1978 12" Mix) – 8.02
* "Yo Viviré" (I Will Survive Spanish 12" Mix) – 7.55
* "I Will Survive" (Tom Moulton Mix) – 10.33
* "I Will Survive" (2009 re-recording) – 5.35
* "I Will Survive" (2009 re-recording Spanish version) - 5.37

## 榜單

### 週榜

### 年榜

### 全時段榜單

## 銷售同認證

## Cake版本

### 曲目
***CD單曲**
#"I Will Survive" (Radio Edit) – 4:14
#"Rock 'n' Roll Lifestyle" – 4:12

***宣傳CD單曲**
#"I Will Survive" (Radio Edit) – 3:52
#"I Will Survive" (Long Radio Edit) – 5:11

### 榜單

## Chantay Savage版本

### 曲目
***12-inch single**
:A1. "I Will Survive" (Puff Daddy "Bad Boy Mix")
:A2. "I Will Survive" (Silk's Old Skool Extended Mix with Clean Rap)
:A3. "I Will Survive" (Original LP version – edit)
:B1. "I Will Survive" (Silk's Classic House Mix)
:B2. "I Will Survive" (Rhythm Radio version)

### 榜單
### 週榜

### 年榜

## Diana Ross版本

### 曲目
***UK CD single**
# "I Will Survive" - 4:48
# "I Will Survive" (Roger Sanchez Atmospheric Mix) - 4:31
# "I Will Survive" (Motiv 8 Radio Mix) - 3:58
# "Voice of the Heart" - 4:55

***European CD maxi single**
# "I Will Survive" (Album Version) - 4:46
# "I Will Survive" (Roger Sanchez Radio Edit) - 4:02
# "I Will Survive" (Motiv 8 Radio Edit) - 3:56
# "I Will Survive" (Sure Is Pure Vocal) - 8:58

### 榜單

## 改編與舊曲新詞版本

### 亞洲 日本
《**恋のサバイバル**》 

* 麻生よう子：恋のサバイバル2 （譯詞：藤公之介・編曲：木森敏之）
* 布施明：恋のサバイバル - I WILL SURVIVE-（譯詞：布施明・編曲：林哲司）
* 田原俊彥：Dynamite Survival ~ I will Survive

### 亞洲 香港
* 黃寶欣 Bobo Wong / Sarah Wong -《說謊的東西》  1989. 作詞：林振強

## 參考

## 出面網頁
* 
*
新義安

**新義安**，俗稱「老新」，係香港三合會組織，由向前喺1919年成立。1990年代開始，唔少成員去咗中國大陸發展。而家仲係香港其中一個最大嘅黑幫，成員估計大約有25,000人。除咗香港之外，新義安亦都活躍喺澳門、英國、新西蘭、東南亞等，同埋中國廣東省。

## 背景
「義安」係潮汕嘅古稱，潮州府古代有段時間叫做義安郡，聽講早喺1866年（清朝同治五年）廣東嘅潮州人成立「**萬安社**」，原本係互助性質嘅同鄉會組織。1919年，社團內部分裂，部分成員自組「**義安社**」；到咗1921年，義安成員以「**義安工商總會**」嘅名義向香港華民政務司署註冊，之後向前逐漸成為領袖。

1947年，因涉及三合會活動，社團被取消註冊，有國民黨軍銜嘅龍頭向前改名做新安公司，分支永安公司，俗稱「新義安」。1953年向前被遞解出境到台灣，由佢個仔向華炎接掌。1956年警方大掃蕩，出現敬義、義群等分支，其後向氏改革，確立世襲制。到80年代，組織架構完善，有五虎、十傑同各區坐館。

1980同1994年警方兩次大型反黑，拘捕多名高層，會員估計達8至10萬。

新義安以向氏家族做核心，向氏被奉為龍頭，主要成員係潮汕人，深圳勢力就以陳氏為主，運作已經好企業化。香港有五虎、十傑，同各區都有坐館。勢力遍及港九新界同離島，涉及勒索、毒品、賭博等非法活動，同時亦有做電影、金融同酒樓生意。向前家族喺娛樂圈同商界都相當有影響力。　

## 事件
### 成員裸體拍片招供
2021年7月25號，自稱係九龍城新義安馬仔，綽號「阿鬼」嘅王鍵泓，同另一個同黨合謀打劫長沙灣一個地下賭檔，結果畀對方識穿，「阿鬼」被逼剝光豬攞住自己嘅身份證拍片招供。段片之後畀人擺咗上網廣泛流傳，引起社會哄動，亦都引起警方嘅注意。之後警方主動調查，又搵到當事人「阿鬼」，不過佢冇供認計劃打劫賭檔同被逼裸體拍片嘅事，只係承認去過非法賭檔賭錢，畀警方以非法賭博罪名拘捕。另外，警方又拉咗屬於另一黑幫組織「水房」嘅非法賭檔負責人「肥發」。

## 參考
Lonely (Akon嘅歌)

《**Lonely**》（又叫做《**Mr. Lonely**》）係美國歌手Akon嘅歌。呢隻歌收錄喺佢第一張錄音室專輯《Trouble》。

## 曲目
**UK CD1**
# "Lonely" (clean version) – 3:58
# "Trouble Nobody" (explicit) – 3:21

**UK CD2**
# "Lonely" (UK radio edit) – 3:33
# "Trouble Nobody" (clean) – 3:21
# "Kill the Dance (Got Something for Ya)" (featuring Kardinal Offishall) – 2:54
# "Lonely" (video) – 3:58

**US CD single**
# "Lonely" (clean version) – 3:58
# "Lonely" (instrumental version) – 3:58
# "Belly Dancer (Bananza)" (snippet) – 1:31

## 榜單

### 週榜

### 年榜

### 十年榜

## 認證

## 發行歷史

## 參考

## 出面網頁
* 
*
Lonely

**Lonely**可以係：

*Lonely (2NE1嘅歌)
*Lonely (Akon嘅歌)
*Lonely (Diplo嘅歌)
*Lonely (Joel Corry嘅歌)
*Lonely (草蜢嘅歌)
*Lonely (譚嘉儀專輯)
泛言

**泛言**（）係講緊一個社會裏便普遍使開一種語言連續譜上啲變體、主要係攞雙層語言當中個上層語言（標準語）溝埋個下層語言而成嘅、亦都可能包含有啲下層方言互相之間嘅趨同。種情況可以係由雙層語言社會發展來；並可能導致個作爲下層語嘅方言喺結構上或者功能層面上嘅失落。有講喺早期到晚期近現代（19世紀末到20世紀初）嘅歐洲，英語、德語、荷蘭語社會經歷緊嘅係呢種泛言社會而嘸係雙層語言嘅。

## 考
伍文生

**伍文生**（，）係香港男演員同主持人，無綫電視藝員。

## 簡歷
伍文生1993年第6期無綫電視藝員進修班畢業。2005年結婚，其後息影，移民去澳洲雪梨，至2013年回流香港，2021年7月份回巢無綫電視。

## 參與節目（部份）
* 《閃電傳真機》主持人
* 《至NET小人類》主持人
* 2005年：《秀才遇著兵》 飾 文生
* 2006年：《法證先鋒》 飾 苗永喬
* 《Hands Up》主持人

## 出面網頁
* 

類:無綫電視男藝員
類:香港細路電視節目主持人
類:香港基督徒
類:路德會協同中學舊生
文生
運動動力學規劃

**運動動力學規劃**、**運動動力學運動規劃**（）係機械人學同運動規劃中一類問題，要求個運動規劃必須滿足速度、加速度同力/扭矩限制以及運動學約束（例如避開啲障礙物）嘅，而嘸同於一般嘅運動規劃、可能只需要考慮到某樣嘢喺空間中嘅自由度或者同其他嘢嘅約束。

## 歷史
個詞係由Bruce Donald 、Pat Xavier、John Canny 同 John Reif 等人創造嘅。佢哋幫個問題開發唨第一個多項式時間嘅逼近方案（）。透過提供證明得到嘅多項式時間嘅ε 逼近演算法，係噉佢哋解決到個開放問題（open problem）、個長期存在喺最佳化控制當中嘅問題。佢哋篇第一篇論文考慮到牛頓動力學下對點質量嘅時間最佳控制（「最快路徑」）喺多邊形（2D）或者多面體（3D）啲障礙物裏便而且服從位置、速度同加速度嘅狀態限制。跟尾佢哋擴展項技術到其他好多情況，例如，喺完全拉格朗日動力學下嘅 3D 開鏈（open-chain）運動機械人。近排都有好多基於隨機最佳化同迭代採樣嘅實用啟發式演算法、目標係攞嚟解決運動動力學規劃問題嘅得開發出。啲啟發式技術用於運動動力學規劃喺實踐中運作良好；但都未保證得到計算解決方案嘅最佳性（即冇性能保證），並且冇一種係可以喺數學上證明係快過個原始 PTAS 演算法嘅（即冇一種可以有證明到個計算複雜度係會低啲）。

## 睇埋

* 非完整系統

## 考
非完整系統

**非完整系統**（）係指一種物理系統，有啲非完整約束嘅，而系統個狀態取決於實現到個狀態嘅條路徑。

嘸同於非完整約束，啲完整約束係可以攞下式表示到：

:  \phi (\mathbf x,\ t)=0；

其中  \phi 係啲狀態  \mathbf x 同時間  t 嘅函數。

因爲啲狀態受非完整約束、帶有微分約束，嘸可以簡單噉變成完整約束，所以好多時表示非完整系統要到嘅參數（廣義座標）要多過系統個自由度數。
阿森一族大電影

《**阿森一族大電影**》（，***The Simpsons Movie***）係套2007年上畫嘅美國動畫笑片。

## 配音
阿森一族喺2007年製成一套電影，喺香港嘅配音員有何韻詩、何超儀、王菀之、黃偉文。

### 常規演員陣容
* ：*Homer Jay Simpson*, *Abraham "Grampa" Simpson*, *Santa's Little Helper*, *Barney Gumble*, *Krusty The Clown*, *Groundskeeper Willy*, *Mayor Quimby*, *Gil*, *Sideshow Mel*, *Itchy*, *Hans Moleman*, *Scott Christian*, *Kodos*, *Arnie Pie*, *Louie*, *Bill*, *Leopold*, *Luigi*, *Squeaky-voiced Teen*, *Crazy Old Man*, and others.
* ：*Marjorie "Marge" Bouvier Simpson*, *Patty Bouvier*, *Selma Bouvier*, *Mrs. Jacqueline "Jackie" Bouvier*.
* ：*Bartholomew Jo-Jo "Bart" Simpson*, *Nelson Muntz*, *Todd Flanders*, *Ralph Wiggum*, *Kearney*, *Database*, *Jimmy*, and others.
* ：*Lisa-Marie Simpson*
* ：*Apu Nahasapeemapetilon*, *Moe Szyslak*, *Chief Clancy Wiggum (sounds like [[愛德華魯賓遜|Edward G. Robinson]])*, *Comic Book Guy (or Jeff Albertson)*, *Officer Lou (sounds like [[史泰龍]])*, *Carl Carlson*, *Dr. Nick Riviera (sounds like [[Desi Arnaz|Ricky Ricardo]])*, *Snake*, *Bumblebee Man*, *Captain McCallister*, *Akira*, *Professor John Frink*, *Cletus Spuckler (or Delroy)*, *Kirk van Houten*, *Superintendent Chalmers*, *Drederick Tatum*, and others.
* ：*Waylon J. Smithers*, *Ned Flanders*, *Principal Seymour Skinner (sounds like )*, *Otto Mann*, *Reverend Timothy Lovejoy*, *Dr. Julius Hibbert*, *Jasper*, *Lenny Leonard*, *Officer Eddie*, *Rainier Wolfcastle a.k.a. McBain*, *Scratchy*, *Dr. Marvin Monroe*, *Kang*, *Kent Brockman*, *Herman* and *Charles Montgomery Burns*.

### 成日客串嘅藝人
* ：*Mrs. Edna Krabappel*（1990年到而家）
* ：*Maude Flanders*, *Helen Lovejoy*, *Miss Elizabeth Hoover*, *Luann van Houten* 同其他（1990年至1999年、2002年到而家）
* ：*Maude Flanders*, *Helen Lovejoy*, *Miss Elizabeth Hoover*, *Luann van Houten*, and others. （1999年至2002年，Maggie Roswell冇做嗰段時間）
* ：*Milhouse van Houten*, *Rod Flanders*, *Jimbo "Corky" Jones*, and others.
* ：*Sherri, Terri, Martin Prince, and others.*（1990年到而家）
* ：*Various* （1998年到而家）
* ：*Lindsay Naegle*, *Mrs. Agnes Skinner*, *Cookie Kwan*, *Dolph*, *Brandine Del Roy*, *Mrs. Glick*, *Ann Landers*, and others.
* ：*Santa's Little Helper and other animals*（1991年到而家）
* ：*Lionel Hutz*, *Troy McClure*; (both characters were "retired" after Hartman's death) （1991年至1998年）
* ：*Lunchlady Doris*; her character also retired after her death.（1989年至1995年）
* ：*Anthony "Fat Tony" D'Amico*（1991年到而家）
* ：*Sideshow Bob*（1990年到而家）
* ：*Artie Ziff, Aristotle Amandopolis, Jay Sherman, and others*（1991年到而家）
* ：*Manjula Nahasapeemapetilon*（1997年到而家）
* ：*Judge Constance Harm*（2001年到而家）

### 客串藝人
好多集都以名人為特色。喺《阿森一族》第7季至第13季，名人多數以配音形式出現，喺早期同埋後尾，名人嘅形象喺劇入面出現，見《阿森一族》中嘅名人。

## 拎
* 
* 
* 
* 
* 
*
美好世界

**美好世界**係個玩完咗嘅網站；以前運作時，由做賭廳股東嘅澳門人蔡其仁主理，網址喺美國，伺服器位於新加坡；响2013年8月至2015年4月刊登債仔資料，做追數生意；後嚟網站改為用作經營網上遊戲、博彩教室及賭業顧問等業務。

## 詳
蔡其仁介紹運作方式——債主首先出示欠單等證據，通過審查之後，欠債者嘅資料就會上架；若果筆錢還咗，就會抽取當中百分之一做報酬，當事人嘅檔案亦會落架。個網站响全盛時期，刊登住過千個債仔嘅資料，前後運作咗約莫廿個月，有「20億元」左右嘅欠款成功收到。榜上有名者多數都差咗賭廳錢，而當中又以大陸人居多。蔡指，大陸債仔唔驚打官司，反而怕啲相公開同因而被大陸政府查辦；網站屢遭駭客攻擊，佢本人亦試過被對方喺網上公開個人資料兼抹黑。

响2014年4月9號，澳門司法警察拘捕蔡，將佢移交澳門檢察院處理。澳門初級法院响2015年4月30號，判蔡犯咗未履行資料保護義務罪，同埋加重違令罪，囚六個月，緩刑兩年。案情指，澳門個人資料保護辦公室同澳門司法警察局分別通知過蔡，話噉樣公開人哋啲個人資料唔啱，要刪除，然而對方唔合作，直到告佢之前，個網站依然如常運作。後嚟蔡為此上訴，响2018年7月12號被澳門中級法院駁回。

個網站列出嚟嘅債仔之中，名人眾多，有黃山、呂中樓、郭美美、李軍、譚長安、賴昌圖、賴文曲、吳坤源……黃山係賭廳金麟廳股東，被追「80-100億元」。呂中和係沁和能源集團有限公司董事長，被追「4.5億元」。郭美美係大陸網絡紅人，同中國紅十字會有關，被追「2.6億元」。李軍係北京亞之傑集團董事長，被追「3000萬元」。譚長安係譚魚頭創辦人，被追「2000萬元」。賴昌圖、賴文曲同吳坤源分別係賴昌星嘅細佬、侄仔同外甥，各自被追「100萬元」、「18.5萬元」同「7.5萬元」；三個都喺上述案件之中位列證人，賴文曲同吳坤源有出庭作供。

响2017年，蔡其仁被澳門初級法院判定經「美好世界」等網上渠道，發布關於佢間公司嘅前男職員蔡捷宇及其女友嘅虛假消息，因而一項加重公開詆譭罪同一項公開詆譭罪成，刑罰係入獄六個月，緩刑一年半，兼且要向蔡捷宇賠兩萬澳門元。

## 雜
以法庭審訊認定屬實嘅嘢嚟計，蔡其仁、「美好世界」網站同喺澳門登記嘅遊戲公司——**美好世界（集團）有限公司**（葡文：**Maravilhoso Mundo (Grupo) Limitada**；英文：**Wonderful World (Group) Limited**），關係密切。呢間公司响2016年年中推出咗博彩遊戲**多寶百家樂**。

蔡其仁涉嫌喺網上發放虛假消息，再惹上詆譭官非，案件响2018年3月23號宣判。

## 註
引號內嘅銀碼，都係由資料源頭照抄嘅，按當地慣例推測，唔係澳門元就係香港元；然而原文並冇寫明。

由互聯網檔案館網站時光倒流機睇嚟，「美好世界」網站响2013年8月之前已經運作緊，之不過未有追債內容；無數傳媒錯誤描述成係响該月創立。

## 拎
*99World
*多宝
## 考
佳奧查馬斯

**佳奧查馬斯**（，）係澳洲泳手，參加過2016年夏季奧林匹克運動會同2020年夏季奧林匹克運動會。

## 拎
安德利文拿哥夫

**安德利文拿哥夫**（，，，）係俄羅斯泳手。

## 參加咗
*2020年夏季奧林匹克運動會

## 攷

## 拎
奇勒迪素爾

**奇勒迪素爾**（，，），又叫**謝素**，係美國嘅游水運動選手，擅長游自由式。

## 參加咗
*2016年夏季奧林匹克運動會
*2020年夏季奧林匹克運動會
*2024年夏季奧林匹克運動會

## 攷

## 拎

類:奧運金牌得主
2020年夏季奧林匹克運動會同中國大陸有關嘅事

喺2020年夏季奧林匹克運動會期間，有唔少同中國大陸有關嘅事，得到傳媒同國民一定嘅關注。

## 日本Niconico網民開幕儀式直播彈幕聲討中國
今年奧運開幕儀式，日本影片分享網站Niconico都有直播。其中喺中國隊出場嘅時候，好多網民用上「武漢肺炎」、「元凶」、「責任」、「戰犯」等字眼形容中國。另外喺香港同台灣隊出場嘅時候，亦表示支持香港民主運動同埋台灣獨立同台日友好。

## 中國運動員受關注言行
### 陳清晨疑似爆粗鬧南韓代表
喺羽毛球女子雙打項目裏面，中國喺其中一場派出陳清晨同賈一凡，並且對上南韓嘅金昭映同埋孔熙容。中國雖然勝出，但就有唔少網民喺比賽片段入面聽到，比賽嘅時候陳清晨不停爆粗鬧南韓嘅代表，試圖用聲音彰顯氣勢。陳清晨得到有啲中國大陸網民嘅支持，有啲網民甚至講到明自己就係雙重標準。不過，陳清晨事後就道歉話自己嘅發音令到大家誤會。

## 中國網民欺凌選手爭議
有部分中國網民，面對中國選手落敗嘅時候，特別係輸畀同中國關係緊張嘅國家（例如日本同台灣）嗰陣，都會有比較激烈嘅反應，除咗攻擊有關國家之外，甚至會攻擊選手本身，受害對象除咗打低中國嘅選手外，亦有中國自己嘅選手。

對於自己嘅國家選手成為中國網民針對嘅對象，日本大東文化大學社會學部教授野島剛（Tsuyoshi Nojima）話，中國網民呢啲唔理性或者無根據嘅批評，會令人質疑中國民意唔成熟。佢又話，喺中國網絡上唔能夠批評中國，但就可以批評其他國家，呢啲係習近平政權近年培養年輕人不受控愛國主義嘅結果，但國際社會唔會認同。對於呢啲小粉紅欺凌唔同選手同公眾人物，有海外媒體就形容佢哋行為係「民族主義攻擊」。

### 乒乓波混雙決賽
7月26號，日本代表水谷隼同伊藤美誠喺乒乓波混雙決賽贏咗中國隊嘅劉詩雯同許昕。而福原愛喺呢次賽事入面，擔任富士電視台嘅評論員，本身亦係劉詩雯嘅好朋友，賽事結束後，有啲網民就走去逼福原愛表態，又話福原愛唔知醜。

另外，中國大陸網民話水谷隼響比賽嗰陣吹波，質疑對中國選手唔公平；有中國網民仲叫水谷「去死」。

### 射擊項目
另外，一啲落敗選手，包括射擊項目嘅王璐瑤同王大鵬，都成為中國大陸網民批鬥嘅對象。例如，有啲網民對國家隊選手王大鵬人身攻擊，話佢「死胖子」、「人醜活差」。

### 羽毛球項目
喺羽毛球男雙決賽，台灣代表王齊麟同李洋贏咗中國嘅李俊慧同劉雨辰。結果有中國大陸網民洗版式抨擊兩位中國球手嘅表現，有人話佢哋輸畀台灣人就係罪，亦有人話佢哋想令蔡英文高興。

### 體操項目
喺7月28號，日本體操小將橋本大輝喺東京奧運男子個人全能賽決賽入面贏咗中國嘅肖若騰，引嚟中國網民對裁判評分標準嘅質疑。有網民甚至翻牆去到橋本大輝嘅社交網站嗰度洗版攻擊，仲製作一啲極具侮辱性嘅圖卡，引起日本網民高度不滿。事件除咗引發國際體操總會發表聲明澄清之外，就連肖若騰亦呼籲唔好攻擊運動員。

另一名都係叫做橋本大輝嘅樂團鼓手亦喺佢嘅社交網站表示受到中國網民嘅騷擾。

## 中國網民欺凌港台藝人爭議

* 有啲台灣藝人，包括徐熙娣、蔡依林、徐佳瑩、魏如萱同埋吳映潔等，因為支持台灣奧運選手而被一啲中國內地網民攻擊，話佢哋支持台獨。就算有啲藝人已經避重就輕，唔提及「中華台北」或者台灣等字眼，佢哋都一樣遭受到中國網民嘅欺凌。事件引嚟台灣跨黨派譴責，而台灣文化部就以「沒有一位藝人，需要為了支持自己國家的選手而道歉」，寫文力撐台灣藝人。
* 就連有啲表明愛國立場嘅藝人，一啲中國內地網民都唔放過。喺香港，歐陽震華喺微博分享一張中國乒乓隊同香港乒乓隊比賽期間嘅大合照，寫上「中港一家親」，但就被小粉紅攻擊，大開文字獄，話「中港」兩字有違一個中國原則。另外，何超蓮喺社交媒體上載咗一張包含多位香港同埋中國奧運代表選手嘅拼圖，亦被中國內地網民批評點解冇包含台灣嘅選手。

## 中國網民、傳媒、大使館批評官方同外國媒體選擇醜化中國選手相片
有啲中國網民，中國媒體，甚至係中國大使館，指控奧運官方同外國媒體特登選擇咗一啲選手表情無咁討好嘅相去辱華同埋歧視中國人。牽涉嘅中國選手有朱瑩雪、劉靈玲、侯志慧等。

* 對於奧運官方媒體揀咗兩名中國體操選手朱瑩雪、劉靈玲比較表情猙獰嘅醜照，有部分中國網民話亦喺呢個問題上攻擊日本，話日本人格局細。
* 路透社刊登一張中國舉重選手侯志慧嘅「表情痛苦」照片，報導侯志慧奪金嘅消息。但除咗部分中國網民外，就連《環球時報》同中國駐斯里蘭卡大使館都攻擊路透社，話路透社侮辱中國。不過，《香港01》之後嘅報導亦話，喺舉重賽事入面，選手因為用力而表情扭曲地舉起槓鈴既係必然嘅現實，亦係新聞攝影嘅「標配」，同一攝影記者所拍攝嘅印度選手查努（Saikhom Mirabai Chanu）嘅舉重照片，都有差唔多嘅表情，唔可以話咁樣就係醜化選手同佢代表嘅國家。

## 中國女子項目代表[[男人婆|男性化外型]]問題
有部份中國女子隊嘅成員，因為長相、聲線似男人，例如廖孟雪同童曾歡，成為今屆東京奧運會國際熱話，亦再次引起質疑性別、參賽不公嘅討論。有網民質疑，中國運動員一直有作弊嘅嫌疑，例如係為咗增加體能，長年服用男性激素。

## 睇埋
* 2020年夏季奧林匹克運動會同香港有關嘅事
* 2020年夏季奧林匹克運動會同臺灣有關嘅事

## 參考
近因同遠因

**近因**（proximate cause，又**直接因**）係最接近或者直接導致某啲觀察到嘅結果嘅事件，戥高級別啲嘅**遠因**（又**終極因**，ultimate cause）形成對比，後者好多時着認爲係某啲事件發生嘅「真實」原因。

* 例：點解條船沉唨？
** 近因：因為條船食水線以下爛唨一個竉，啲水進入個船體，條船整體密度大過支撐佢嘅啲水，所以冇保持得漂浮狀態。
** 終極因：因為船撞到唨一䊆岩石，導致船體上爛唨個竉。

喺大多數情況下，戥啲進一步嘅終極因相比，個終極因本身可能都係近因。因此可以繼續上面嘅溯因：

* 例：點解條船會撞到䊆岩石？
** 近因：因為條船未改變得到航向嚟避開佢。
** 終極因：因為條船處於自動駕駛狀態，並且自動駕駛儀嘅數據嘸準。
** （甚至更強）：因為造船工喺造船嗰陣出唨錯。
** （更強大）：因為船廠安排啲勞力嗰陣允許到嘅休息好少。
** （荒謬）：因為船廠嘅所有者喺嘸斷噉縮細緊嘅市場中攞到嘅利潤率非常低。

## 生物學

* **終極因果關係**根據作用於佢哋嘅進化力來解釋特徵。

: *示例：*雌性動物好多時表現出對啲雄性表現特徵嘅偏好，譬如唱歌。基於性選擇嘅終極解釋表明，表現出啲偏好嘅女性會擁有更加旺盛或者更有吸引力嘅男性後代。

* **直接因果關係**根據直接生理或者環境因素解釋生物功能。

: *示例：*雌性動物喺擇偶試驗入便選擇佮特定嘅雄性動物交配。一種可能嘅直接解釋指出，一隻雄性產生嘅強烈啲嘅信號，導致隻雌性激素水平升高進行交配行為。

雖然呢兩個例中嘅行為係相同嘅，但解釋係基於嘸同嘅因素集，包括進化因素同生理因素。

呢啲因果關係可以進一步劃分，譬如可以根據局部肌肉運動或者發育生物學畀到嘅直接原因（參見Tinbergen四大問題）。

## 哲學
喺分析哲學當中，因果模型中使唨因果關係概念。為唨解釋影響嘅真正原因，必須滿足充分條件，其中包括區分以下各項嘅能力：

# 真正嘅因果關係同事故。
# 原因同影響。
# 來自一個共同原因嘅原因同結果。

顯示到呢層個重要性嘅一個著名例子係個Duhem-Quine 論題，個論題表明嘸可能孤立地檢驗一個假說，因為對假說嘅實證檢驗都需要埋一個或者多個啲背景假說。解決個問題嘅一種方法係採用對比解釋。立頓等幾位科學哲學家認為對比解釋先發現得到個真正嘅原因。 對比解釋嘅一個例係包含對照組嘅羣組研究，其中可以透過觀察兩個完全相同嘅樣本來確定原因。種觀點亦都規避唨個近因帶來嘅啲「點解」無限噉回歸嘅問題。

## 社會學
社會學家使相關嘅一對術語「近因果關係」同「遠因果關係」。

**近因果關係**：透過考慮直接因素嚟解釋到人類社會行為，譬如符號式互動、理解（）同影響該行為嘅個人環境。大多數社會學家認識到，近端因果關係係人類體驗嘅第一種權力類型。之但係，雖然家庭關係等啲因素最初可能係有意義嘅，但始終嘸似制度同社交網絡等啲其他因素噉有永久性、根本性或者決定性啲性質（Naiman 2008：5）。

**遠因果關係**：透過考慮個人執行佢個行為嗰陣嘅大啲嘅背景嚟解釋返人類社會行為。遠權力觀嘅支持者認為，權力喺成個社會之中（譬如啲經濟階層之間）係喺抽象啲嘅層面上運作嘅，並且「我哋所有人一生都會受到兩種權力嘅影響」（同上）。因此，雖然個人佔據住啲角色同地位係彼此相關嘅，但啲存在有喺度嘅社會結構同制度先係行為嘅終極因。衹有透過同社會結構嘅關係先講得到一個人嘅傳記，但亦都必須要考慮埋啲獨特嘅個人經歷，先揭示得到一幅完整嘅圖景（Mills 1959）。

## 睇埋

* 溯因推理
* 因果律
* Causal model
* Five whys
* 四因
* 奧坎剃刀

## 考

## 文獻

* Gray, P. (2007) Psychology (5th Ed.) (pp.&nbsp;64–66) New York: Worth Publishers
* Greenberg, G. (1998) Comparative Psychology: A Handbook. US: Taylor & Francis. pp.&nbsp;666
* Mayr, E. (1988). Toward a new philosophy of biology: Observations of an evolutionist. Cambridge, Massachusetts: Harvard University Press.
* Mills, C.W. ([1959] 2000). The Sociological Imagination. 40th ed. New York: Oxford University Press.
* Naiman, J. (2008). How Societies Work: Class, Power and Change in a Canadian Context. 4th ed. Halifax and Winnipeg: Fernwood Publishing.
* Thierry, B. (2005, October 10). Integrating proximate and ultimate causation: Just one more go!, Current Science, Vol. 89 (7), 1180–1184.
* Lipton, Peter (1990). Contrastive Explanation. Royal Institute of Philosophy Supplement  27:247–266.
水口

**水口**（）係香港大嶼山一地方，喺石壁同塘福之間。水口以東海灣名為水口灣，而喺水口以南半島名為水口半島。喺水口區內嘅水口村係一條小村落，由卅幾間房屋組成，喺鳳凰徑第九段尾。

因為風向同地理關係，水口係香港最多紙鷂滑水（Kiteboarding）愛好者遊樂嘅地方，亦係最適合紙鷂滑水初學者地方。另外，因為佢地理位置屬於光害比較少嘅範圍，特別係村落以南通往籮箕灣嘅一段鳳凰徑小路，因此成為香港其中一個熱門觀星地點。香港天文學會喺呢度設立水口觀測站，並且設置天文望遠鏡，為會員提供理想同舒適嘅天文觀測地點。

2015年，大嶼山發展諮詢委員會討論南大嶼山嘅康樂同旅遊發展，包括建議喺水口半島設立野生動物園。

## 交通
新大嶼山巴士

*1：大澳↔梅窩
*2：昂坪↔梅窩
*11：大澳↔東涌市中心
*23：昂坪↔東涌市中心
*N1：梅窩→大澳（通宵單向線）

## 參考
啄木鳥伍迪

《**啄木鳥伍迪**》（，***Woody Woodpecker***）係套2017年上畫嘅美國動畫笑片。

## 拎
* 
* 
* 
* 
*
王璐瑤

**王璐瑤**可以係指：
* 王璐瑤 (中國女演員)
* 王璐瑤 (中國運動員)：曾經係射擊項目奧運國家隊嘅代表
* 王璐瑤 (香港)
洪欣

**洪欣**（**Catherine Hung Yan**，）係香港女藝人，以前做過無綫電視同亞洲電視藝員，而家喺中國大陸發展。

## 參考

## 出面網頁
* 
* 
* 
* 
* 
* Alivenotdead：洪欣個人資料
澤哥沙根

**澤哥沙根**（，）係一個美國男演員，佢喺2019年參演《迷途花生醬》而出名，原名**Zachary Robin Gottsagen**。 

## 影視作品
### 電影

## 獲獎同提名

## 參考

## 出面網頁
* 
*
昨天的天堂

《**昨天的天堂**》（）係台灣歌手亦帆喺2010年10月25號發行嘅第一張個人EP。

## 曲目

## 音樂錄影帶
*昨天的天堂 - 喜歡音樂 YouTube

## 參考

## 連出去
*亦帆 (Canace Wu) 昨天的天堂 - KKBOX
*昨天的天堂 - 吳亦帆 - MOOV
熱帶風暴瑪媚 (1988年)

**熱帶風暴瑪媚**（英文：**Tropical Storm Mamie**）係1988年太平洋颱風季其中一個熱帶風暴。

## 影響
### 香港
9月22號到9月23號期間，瑪媚正面吹襲香港，但直到瑪媚喺天文台總部以東約50公里內附近掠過，天文台都冇掛過任何熱帶氣旋警告信號。而且喺天文台出版嘅1988年熱帶氣旋年報冇紀錄同製作報告，大部分市民被天文台呃咗，引起天文台內部極大爭議，部份職員不滿時任台長處理手法而離職。

### 澳門
*當地最高風球發佈信號：一號風球 (澳門)

然而，瑪媚距離澳門更遠，澳門氣象台仍然為佢懸掛過一號風球。
魏家祥

拿督斯里**魏家祥**（，）係馬來西亞政治人。現任馬華公會總會長，馬來西亞交通部前部長。

## 履歷
現任馬華公會總會長。2020年開始做馬來西亞交通部長，2022年卸任。

## 應對華文教育界
喺馬來西亞，華文教育課題一直係華社關注嘅課題，甚至秉持「再窮唔窮教育，再苦唔苦仔」嘅精神心態應對華文教育課題。魏家祥擔任馬來西亞教育部副部長期間呢，無法有效處理華教面對嘅各項課題，同時喺啲課題上更同捍衛華教為己任嘅民間組織董教總針鋒相對，導致佢喺華教界嘅評價不佳。

2012年，魏家祥作為教育部授權處理華教課題嘅主要人物，數次同葉新田、鄒壽漢兩人為首嘅董總就華教課題上惹拗，包抗議華小師資嚴重短缺同派遣唔副華文資格老師到華小執教嘅「325華教救亡大會」、制華小獨中學校嘅華教契爭議、關丹中獨中批文單嘢、增江北區華小篡奪董事部主權單嘢，最終導致伸訴華教困境同要求魏家祥引咎辭左職嘅「926華教抗議行動」，魏家祥嘅個人評價嚴重受挫。

## 325華教抗議大會畀人襲擊事件

2012年3月25號，魏家祥喺出席總董舉辦嘅咁325華教救亡抗議大會中，聲稱其面遭到一名反對黨黃衣男子嘅咁揮拳攻擊，之後喺警員同志願警衛隊護送下離開會場，但表示唔會就噉嘅事報警。

3月26號，國內媒體紛紛報導魏家祥畀襲擊呢單嘢同刊登相。新山區馬華公會人員對此召開記者會嚴厲遣責，促請襲擊呢個人公開道歉，同時遣責總董葉新田同鄒壽漢聲稱嘅咁和平集會出現暴力單嘢系玷污華文教育嘅咁聖潔，要求董總公開道歉。時任民主行動黨全國副主席陳國偉篇指控魏家祥係喺捏造喺325華教大會畀人襲擊呢事件，要佢同社會大眾同325大會有關人士道歉。結果導致事件進入政治化，華教大會焦點都一直圍繞民主行動黨粉絲喺打人、要打人、冇打到人嘅咁問題上。

3月27號，雪洲總警長頓希山發表文告聲稱，佢喺聆聽現場警員嘅咁匯報後，表示集會中冇發生毆打事件，警方都冇接獲魏家祥嘅咁投報，惹爭議。同日，魏家祥喺國會召開新聞發布會嘅時候，強調唔會向任何有關人士道歉。同時，狠批警方唔夠專業，表示報章刊登嘅咁相已經證明佢畀人襲擊呢，但冇有關單位對此摘攞行動感到可惜。並批評總警長頓希山只單憑現場警員嘅咁觀察同匯報，就冇錄攞佢同隨行人員嘅咁供詞就下定論，係好唔專業嘅咁。關丹區馬華公會更報案要求警察拉同提控襲擊呢個人。董總鄒壽漢表示，會講嚇嘢喇錄視頻協助調查，強調若發生襲擊呢事件，當事人就應該報警。警方喺接到5個有關投報之後已開波調查，但表示係否提控篇交由總檢察官決定。

3月28號，一名被指責喺集會當日襲擊呢魏家祥嘅咁黃衣男子李錫淡前往加影差館報案，表示自己只係僅向魏家祥過手勢飲倒彩，但係矢口否認曾經揮拳攻擊魏家祥，導致單嘢進入羅生門，並挑戰魏家祥前往神廟斬雞頭證明清白。陳國偉都就李錫淡自行報案嘅咁澄清做嘢，要求魏家祥向全國人民、華社、325大會出席者、董教總同埋民聯道歉。魏家祥彈民主行動黨試圖轉移視線，因佢喺325大會當日嘅咁遭遇，令出席大會嘅咁民聯阿頭唔登上各家報章嘅咁封面頭條，並強調“唔承陪炒作”同“我唔道歉，公道自喺人心”。同時透露，將與6名黨員去向差館錄攞口供，惟佢唔願透露錄攞口供嘅咁地方。魏家祥都唔認佢講過畀人“打、毆或者喐”，等字眼。只係講有人嘗試揮拳打佢，唯只觸及其面珠墩。強調畀“被打”嘅咁字眼係出自中文報章，非出自其口。

3月29號，魏家祥發表宣告，認為其事應該告一段落，大家應該“向前睇”同集中力解決華教問題。民主行動黨對此批評魏家祥系借揮拳單嘢嚟騎劫325大會嘅咁焦點，蒙抗議大會嘅咁議題，另一方面乘機加罪行動黨。喺調查行動都唔肯定有冇打人嘅咁情況下，最終襲擊呢事件喺冇人畀提控嘅咁爭議下衰咗嘞之。

## 謊稱承認獨中統考言論
2015年11月18號，首相署部長兼馬華署理會長魏家祥喺馬華公會總部召開記者會，聲稱內閣應成重啟商討承認統考文憑：「目前私立大學和政府師訓學院已經承認統考，馬華目前喺爭攞國內20所政府大學承認統考文憑。換句話講，政府全面承認統考文憑只差一步。」並表示，佢喺受到內閣指示後，已經喺11月12號召集董教總與華總領袖商討承認統考事項，強調馬華唔會放棄承認統考事項，畀咗全國華教人士長年以嚟一大希望。但多位國陣部長隨後表明政府拒絕承認統考文憑嘅立場，導致承認統考嘅事項停滯唔前。12月1號，馬來西亞教育部副部長葉娟呈對承認統考事項以強硬嘅態度表示：「就算你等到猴年馬月，政府對拒絕承認統考嘅立場保持唔變」，引起華教相關人士質疑魏家祥嘅言論。

2016年3月29號，馬來西亞教育部第二副部長卡馬拉納登喺國會下議院二度表示，政府以國家利益及主權為由唔承認統考，並補充講「內閣於2015年11月6號已經表明政府唔會承認統考文憑嘅議決」。人民公正黨同民主行動黨議員要求執政嘅馬華公會對此解釋，並狠批魏家祥喺2015年已經知政府唔會承認統考文憑，卻還發表「**政府全面承認統考文憑只差一步**」嘅言論係佢對華社最大嘅謊言，要佢公開向華社道歉。

## 網名稱號
2018年7月24號，魏家祥因唔滿網民畀佢冠上「哭包祥」同「魏公公」兩個封號，喺接受Melody Fm嘅電台訪談時，稱此封號係網民刻意要打擊其形象，並公開平反指另有更適合嘅人選更配得上呢兩個封號，亦宣布將封號退還畀社交媒體。隔日，魏家祥喺其個人Facebook撰文自認配唔上呢兩個封號，指2009年因馬華黨爭導致馬青同埋婦女組嘅舵手踢出會長理事會，有感馬華民主已亡，內心也愧對數以萬計嘅馬青同志而喺記者會上撒淚而獲得「哭包祥」封號係名唔副實，也反擊網民用古代嘅宦官太監「公公」嘅稱號嚟醜化佢唯唯諾諾、反反复复、躬身彎腰嘅更係形態言行唔符。

## 參考

類:馬來西亞政治人
李銘順

**李銘順**（，；）係一個星加坡男演員，佢響馬來西亞馬六甲出世，1995年開始入行，佢宜家係新傳媒部頭合約藝人，經理人公司係臺灣凱渥（Catwalk）。

## 參考

## 出面網頁
* 
* 
* 
* 
* 
* 
* 
* 新傳媒資料
麵包王金卓求

《**麵包王金卓求**》（；），係韓國KBS由2010年6月9號開始播嘅水木連續劇。

## 原聲帶

## 收視率

## 參考

## 出面網頁
* 韓國KBS官方網站 
* 臺灣GTV官方網站 
* 香港TVB官方網站 
* 原聲帶中文官方網站
范文芳

**范文芳**（，；）係一個星加坡歌手、模特兒同演員，佢老公係李銘順。

## 參考

## 出面網頁

*
*
*
*
*FFC-范文芳新加坡官方網
*Fann Wong 范文芳 MediaCorp Artiste
*
*
*
*
深宵閃避球

《**深宵閃避球**》（英文：**Life Must Go On**）係2022年上畫嘅港產片，由應智贇編劇及導演，楊倩玲、羅志良、邵劍秋監製，鄭伊健、周家怡、李靖筠領銜主演，陳海寧、雲浩影、黃淑蔓、鍾雪瑩、李玗蓁、王頤、宋嘉儀主演。故仔講邊青少女畀教練同社工幫手下組隊打閃避球。電影喺2021年開拍，喺2022年10月6號上畫 。

## 演員表
### 主要角色
*鄭伊健 飾 劉志聰
*周家怡 飾 楊琦
*李靖筠 飾 紀曉文（紀文）
*陳海寧 飾 林莉
*雲浩影 飾 張翠兒（翠兒）
*黃淑蔓 飾 鄧寶娜（Paula）
*鍾雪瑩 飾 曾諾凡（凡膠）
*李玗蓁 飾 伍萬芝（五萬）
*王頤 飾 蘇惜盈（Sosad）
*宋嘉儀 飾 何君蘭（蘭子）
### 其他角色
*錢嘉樂 飾 葉東凱
*彭秀慧 飾 魯淑芬
*朱栢謙 飾 袁樂勇
*許廷鏗 飾 劉志源
*鄭欣宜 飾 Kiki
*少爺占 飾 餐廳老闆
*陳家樂 飾 Handsome
*蔡穎恩 飾 家旻
*高少敏 飾 秀慧
*何華超 飾 校長
*區嘉雯 飾 師母
*許月湘 飾 陳海寧
*邱頌偉 飾 莊立德
*麥詠楠 飾 豆苗隊隊員甲
*李文意 飾 豆苗隊隊員乙
*張筠 飾 雲妮
*張滿源 飾 張君政
*千雪 飾 張翠兒亞媽
*唐浩然 飾 鄧寶娜前男友
*周漢寧 飾 不良少年
*曾睿彤 飾 海獅隊隊員

## 歌曲
*主題曲：《遇怪魔我識得變大個》（鄭伊健主唱）

## 參考資料

## 出面網頁
* 
*
思想嘅自適應控制

**思想嘅自適應控制**（Adaptive Control of Thought，ACT），最初係喊做 *Active Control of Thought*，係一種認知心理學嘅理論來解釋啲認知表現（似人類嘅思維、語言同記憶等）嘅。個理論初初係由 John R. Anderson 於 1983 年首次提出，跟尾一直嘸斷噉發展。一方面，個理論想解釋到啲人係點樣構建佢哋嘅智識嘅與及做乜啲人做得出啲有智能嘅行為嘅。另一方面，個理論希望提供一隻模型畀認知科學同人工智能研究，藉此可以攞電腦模擬得人類嘅智力表現。

ACT 係一種所謂嘅認知架構。認知架構代表到一種「架撐包」、可以攞嚟模擬人類認知當中噻啲現象嘅（譬如，閱讀一條句子，同埋進行意義提取）。因爲其中噻啲前提要求建基於實驗證據嘅經已預先噉實現便，係噉種認知架構喺呢方面即嘸同於所謂嘅「從頭建模」式嘅模型。啲前提要求可以係譬如識別一個單詞嘅延遲時間等。

ACT 係屬於「生產系統」嘅一類，所以係一種模型基於創建、存儲同執行啲所謂嘅「生產行爲」（productions）嘅。啲「生產行爲」係啲規則，有形式「若果滿足條件 A，係噉執行動作 B」（所謂物質蘊涵，material implikation）嘅。

## ACT-R

ACT 有好多版本；通常「ACT」孻尾個後綴表示喺某個研究方向嘅特殊延伸。「R」代表緊「Rational」，即「合理嘅」；指明個概念模型係基於規範嘅成本效益分析，主要使貝葉斯定理嚟計算嘅。

### 基本構建塊

#### 內存類型
ACT 包含有三個內存模塊。媲美人類陳述性記憶嘅純事實智識存儲喺陳述性記憶體（*Declarative Memory*）入便。個記憶體嘅基本單位係啲工作記憶元素（Working Memory Elements），簡稱 *WME*，或者 *Wimees* 。啲元素只需要到一個存儲空間（見下文），因為佢哋組成唨一個有意義嘅整體單元。譬如，TÜV （德國技術監督協會）係一個 *Wimee* ，而VÜT 通常就嘸係。喺其他模型中啲智識元素着喊做「Chunks」 。

ACT 有自己嘅長時記憶嚟存儲啲生產規則，即係生產記憶體（*Production Memory*，類似人類嘅程序記憶但嘸要混淆）。生產記憶體嘅最細單位係啲生產行爲。啲單位係透過啲聲明性智識編譯成可執行程序來構成。個過程模擬到 ACT 嘅學習能力。

第三個記憶模塊係工作記憶，個工作記憶體戥人類嘅工作記憶非常之相似。類似人類嘅噉，個記憶體有有限個存貯位（slots），其中裝滿有啲當前嘅 *Wimees*；啲*wimees*可以係來自外部世界（通過輸入Buffer，見下文），亦都可以係生產行爲嘅結果（見示例）。

#### 接口
ACT 嘅另一個重要組件係個輸入同輸出模塊，即所謂嘅「Buffer」（緩衝區），代表啲戥外部世界嘅接口，即對應傳感器同埋運動技能。譬如，喺個「視覺Buffer」入便會有啲 *Wimees* 着創建出來，啲由傳感器（可以話係 ACT 嘅「眼」）正正從個（虛擬）環境當中提取出來嘅。喺適當規則嘅作用下，啲 *Wimees* 可以着轉移到陳述性記憶體去。

目標模塊定義到個喺生產系統中應該追求嘅目標。喺生產行爲記憶當中，有一啲規則可以確定到要實現揀定嘅目標嗰陣要執行邊項動作，同埋必須存有邊啲內容喺個工作記憶入便先會成功噉執行得到項動作。種「模式匹配」過程喺必要情況下引致對生產行爲規則嘅揀選，同時確定到個輸出模塊嘅動作。

#### 例
一個聲學輸入Buffer創建唨一個*Wimee* 「鬧鐘響喇」並捉佢傳輸到工作記憶體去。然後查問個生產記憶體，個 Wimee 係屬於一項生產行爲嘅條件部份唔係。譬如，若果個警報響唨，即執行「𢶹瞓懶覺掣」動作。若果前述情況達成，係噉個輸出模塊就要執行項動作，項嘢個結果「瞓懶覺掣𢶹唨」即又變成 Wimee，並又查問過個生產記憶體個 Wimee 係屬於第項生產行爲嘅條件部份唔係。

## 擴散激活理論
ACT 入便亦都實現有所謂嘅「擴散激活理論」，個理論好大程度上係由 John&nbsp;R.&nbsp;Anderson 發展出來嘅，代表到所謂嘅基本原理「促發效應」。

## 文獻

* J. R. Anderson: *[http://act-r.psy.cmu.edu/publications/pubinfo.php?id=66 A spreading activation theory of memory]*. Journal of Verbal Learning and Verbal Behavior, 22, 1983, 261–295.
* J. R. Anderson: *[http://act-r.psy.cmu.edu/publications/pubinfo.php?id=97 ACT, A Simple Theory of Complex Cognition]*. American Psychologist, 51(4), 1996, 355–365.

## 連出去

* http://act.psy.cmu.edu/
擴散激活模型

**擴散激活模型**（）係 Collins 同 Elizabeth Loftus 嘅一隻模型，用於言語心理學同促發效應嘅，攞嚟說明個腦入便揀選出一隻單詞所涉及嘅過程。個模型基於心理詞庫，個詞庫着構建為神經網絡。相應噉一隻單詞嘅激活會透過同其他詞嘅啲拏褦擴散出去。

個詞網絡嘅各粒綟（紅、熱、火等）形成唨啲概念。各個概念之間啲拏褦（聯想關係）係攞啲檠表示。激活到一個概念之後，再進一步嘅啲概念（綟）嘅揀選會透過各自可用嘅啲聯想關係（檠）擴散出去。

擴散喺所有啲可用嘅方向上都同時噉發生到。透過語義促發，仲可以觀察得到啲經已激活喺度嘅概念喺第二次查問嗰陣搵得到得快啲。所以呢個都係一種心理上嘅緩存機制。

## 文獻

* J.R. Anderson: ''A spreading activation theory of memory''. In: *Journal of Verbal Learning and Verbal Behavior*, 22, 1983, S. 261–295.
* A. M. Collins, E. F. Loftus: *A spreading-activation theory of semantic processing*. In: *Psychological Review*, 82, 1975, S. 407–428
廣東話喺星加坡嘅地位

星加坡華人以福建人居多，其次係潮州人，但係廣東話喺星加坡依然一直都佔有一席之地。由20世紀初嘅星加坡粵劇開始，到後嚟香港演藝文化影響，再加上部分星加坡華人本身祖籍廣東，令到廣東話喺星加坡民間仍然享有一定地位同流行度。近年，由於星加坡嘅雙語教育政策着重英語，加上「講華語運動」，所以佢哋講嘅好多時候都係華語或者英語。不過同其他華人羣體相比，星加坡嘅廣東人家庭喺維持祖籍母語方面依然較為成功。

另外，近年新加坡政府一啲推廣政府政策（例如係方言電視劇同節目，特別係針對建國一代同埋武漢肺炎疫情期間嘅宣傳），當中除咗部份當地藝人會用廣東話演出之外（例：洪慧芳、張耀棟、向雲），有時仲會有政府官員（例：傅海燕、王乙康、楊莉明）粉墨登場，仲有廣東話對白。

## 廣東話通行地區
星加坡廣東人以前主要聚居喺橋南路牛車水（英文：Chinatown）一帶，變相令到廣東話成為該區嘅通行語言。而粵劇嘅大本營（戲院街）亦喺嗰度。

## 星加坡嘅粵劇
由19世紀末到20世紀60年代，星加坡粵劇相當蓬勃，尤其是20世紀初，牛車水有一條戲院街專演粵劇，靚元亨、馬師曾、等人都長期喺新加坡嘅劇團出演。新靚就（關德興），亦都係喺新加坡開始學戲，而老豆梁悅係星加坡嘅紅伶，在星加坡出世嘅梁醒波後來都出咗名，變咗著名嘅州府老倌，到1930年代尾先嚟香港發展。

## 廣東話作為家用語言
雖然廣東裔喺星加坡華人入面得15%，但係喺保持祖籍母語方面就反而比其他祖籍嘅華人更加成功。截至2000年，廣東話依然係廣東人家庭入面最多人用嘅語言，有36.2%嘅廣東裔家庭仍然最常用粵語，隨後為華語（32.0%）同埋英文（28.4%）。反之，華語已經成為咗福建人同潮州人最常用嘅家用語言，淨係得返29%嘅福建人同25.7%嘅潮州人仲保持到自己嘅語言。縱使受到嚟至「講華語運動」嘅壓力，星加坡廣東人依然堅持到繼續講廣東話，而喺屋企嘅語言使用習慣依然喺咁多個華人羣體入面較為平均。但係隨住老一輩嘅離去，廣東話作為家用語言嘅地位亦難免會慢慢逝去。

### 廣東裔移民比例
雖則呢個現象背後嘅原因未明，但係其中一個可能性係星加坡嘅廣東裔移民有份拉高廣東話嘅使用率。同其他華人羣體相比，廣東裔羣體之中有較為多喺國外出世嘅人，有22%嘅廣東人係喺星加坡以外嘅地方出世。而呢啲喺國外出世嘅人主要嚟至馬來西亞（12.7%）、中國（4.7%）同香港（3.5%）。相比之下，得11.8%嘅福建人同12.1%嘅潮州人唔係喺星加坡出世。

## 星加坡藝人演繹具一定知名度嘅廣東話作品

### 針對香港市場嘅作品
* 陳潔儀曾經推出過幾張廣東話專輯，包括《麻醉》同《揭曉》，另外亦曾經喺《妙手仁心II》裏面演出。
* 林俊傑部分歌曲有推出廣東話版本，例如佢嘅首本名曲《江南》，仲有同蔡卓妍合唱嘅《小酒窩》。
*許美靜曾經推出過幾張廣東話專輯，包括《好美靜》同《一場朋友》，而佢嘅一曲《明知故犯》亦曾經全港熱播，更令佢攞到1997年香港電台頒發嘅十大中文金曲獎**。**

### 部分星加坡有用廣東話嘅本土作品
* 《健康那些事》
* 《吃飽沒？》系列 - 除咗劇集部分對白用廣東話之外，《吃飽沒？2》嘅主題曲亦係由陳潔儀唱嘅廣東歌《指引》
* 《好世謀》系列

## 政策倡議
有啲人主張星加坡政府放鬆對廣東話嘅管制。佢哋會覺得，本土嘅電影、戲劇、文學若果混合星加坡華人日常使用嘅各個漢語系語言，唔單止可以令作品嘅語言更多姿多彩，而且更真實咁樣去呈現星加坡華人嘅生活。

不過，政府對於喺政策宣傳以外，對於講廣東話或者其他中文語言嘅進一步放寬就有所限制。例如，喺2021年，電影《梅艷芳》上映嗰陣，就只能上映配音版本，就算有人向政府請願要求都被拒絕。有人就批評，呢套電影既係描述梅艷芳生平，又穿插佢嘅廣東經典金曲，華語放映版本並唔真實。

## 睇埋

* 星加坡華人
* 粵劇
* 粵語流行曲
* 粵語片
* 馬來西亞粵語

## 參考
單光子放射電腦斷層掃描

**單光子放射電腦斷層掃描**（）係醫學診斷成像嘅方法之一。通過應用，檢測啲着注入體內嘅放射性同位素發出嘅伽馬射線，並捉同位素嘅分佈製成斷層圖像。

簡單嘅水溶性放射性元素似放射性鎵離子有時都着用作標記物，但最常見嘅係摻種做標記功用嘅放射性同位素入啲化合物（配體）去，啲識佮特定組織結合埋嘅，係噉使用啲放射性配體嚟幫待觀察部位做標記。啲放射性配體佮個部位融合之後，就使伽馬射線相機捕捉啲放射性配體嘅濃度分佈。

同 PET 一樣，SPECT 係攞嚟觀察生物體啲機能嘅，對腦血管意外、心髒病、癌症嘅啲早期檢測有效。戥 PET 需要喺入藥前要臨時臨及使迴旋加速器產生啲放射性同位素唔同，SPECT 可以使啲平又易處理嘅普通放射性同位素。另一方面， PET 可以發出兩條伽馬射線（雙光子），所以 SPECT 個靈敏度低過佢、圖像唔係幾清晰而有待改進。

## 睇埋

* 正電子放射斷層掃描
拉捷特與克拉克

《**拉捷特與克拉克**》（，***Ratchet & Clank***）係套2016年上畫嘅美國動畫笑片。

## 拎
* 
* 
* 
* 
*
伊藤美誠

**伊藤美誠**（，，）係日本女乒乓波運動員，喺靜岡縣磐田市出世。

2014年3月30號，佢同平野美宇嘅女雙組合喺世界巡迴賽德國公開賽獲得冠軍，以13歲又160日締造女雙冠軍嘅最後生紀錄。
2015年3月22號，佢同樣喺德國公開賽上連贏韓瑩、馮天薇等好手奪得女單冠軍，以14歲又152日嘅年齡成為史上最後生嘅世界巡迴賽女單冠軍。喺2020年夏季奧林匹克運動會乒乓波混雙項目同水谷隼搭檔攞到金牌。

## 比賽成績

## 電影
*乒乓情人夢（2017年10月21號、東寶）- 高中生

## 其他事件

### 畀中國大陸網民攻擊
7月27號，日本組合伊藤美誠同水谷隼喺東京奧運乒乓混雙決賽落後兩局嘅情況下，成功逆轉中國組合許昕同劉詩雯攞咗金牌。伊藤美誠之後嘅私人IG上更新奪冠嘅動態，好多日本、台灣、香港網友喺佢嘅私人IG上發佈道賀文。與此同時，好多中國網友同小粉紅洗版，甚至痛罵道賀嘅香港同台灣網友，引起台灣、香港同中國網民之間展開論戰，迫使佢將所有社交平台關閉。

## 參考

## 出面網頁

* 
* 伊藤美誠 - ITTF
* 
* 伊藤美誠 - 日本卓球協会
* 伊藤美誠- 卓球王国
* 伊藤美誠 - 卓球ナビ
* スターツ契約選手
* ニッタク契約選手
* コラントッテ契約選手
* ミズノ契約選手
* はつらつ磐田っこ みまのでこDECO日記 - オフィシャルブログ
* デコまま | デコまま奮闘記｜デコまま - 母の美乃りのブログ
* 関西卓球アカデミー｜世界に通用する卓球選手を育てる卓球スクール
* 
* 
* 
* （旧）
* （母の美乃りのTwitter）
*
削尼值

**削尼值**（**Shapley value**）係合作博弈入面嘅一個概念，用嚟計算喺一場合作博弈入面，每位玩家作出嘅「實際貢獻」。削尼值值係以數學家、經濟學家Lloyd Shapley命名嘅，佢亦都因為提出呢個概念而獲得2012年諾貝爾經濟學獎。
馬可夫性質

**馬可夫性質**（**Markov property**）係馬可夫鏈嘅一種定義性特質，指個系統跟住落嚟嘅狀態淨係取決於個系統依家嘅狀態；而個系統嘅過去狀態唔會影響佢跟住落嚟嘅狀態。

:\Pr(X_{n}|X_1,  \ldots, X_{n-1}) = \Pr(X_n|X_{n-1})\,
當中無論 n 係幾多都好，上述呢條式都會成立。
添姆波

**添姆波**（，，）係德國乒乓波運動員。

## 參加咗
*2008年夏季奧林匹克運動會
*2012年夏季奧林匹克運動會
*2016年夏季奧林匹克運動會

## 攷

## 拎

類:德國乒乓波運動員
水谷隼

**水谷隼**（，／みずたに じゅん *<sup>Mizutani Jun</sup>*，）係日本乒乓球員。佢響里約奧運攞到乒乓球男子團體嘅亞軍同埋單打嘅季軍，響東京奧運乒乓波混合雙打拍住伊藤美誠攞到金牌。

## 簡歷
水谷1989年響靜岡縣磐田市出世，亞爸亞媽都係一位對乒乓波有經驗嘅人；佢仲有一個大佬同一個細妹。自細無論係足球、籃球定係排球都打得唔錯。佢本身係右優，但由於亞爸亞媽都係左優嘅情況下，諗下諗下都係揀左手有着數，所以就練成左手揸拍嘅習慣。響五歲開始，佢加入「豐田町卓球運動少年團」。響全日本卓球選手權大會（小學組別）攞到亞軍，由此正式成為乒乓球選手。

小學讀磐田市立磐田北小學校，響升中嗰陣為咗一個更好嘅練波環境，決定升讀青森山田中學校。2004年響全日本乒乓球錦標賽少年男子單打攞到冠軍，係日本史上最後生嘅冠軍。2005年以15歲嘅年紀代表日本參加世界乒乓球選手權個人賽，係日本最後生嘅選手（後嚟畀張本智和打破）。因為佢後生，所以佢畀人派去德國培訓。同年9月響韓國濟州第17屆亞洲乒乓球錦標賽男單比賽入面，以4：2打敗中國隊嘅王皓，成為超級黑馬。

2007年升上明治大學政治經濟學部。

2008年響廣州世乒賽男子團體入面試過代隊友獨攞兩分，表現好出色。響同年嘅奧運會亞洲區資格賽入面，佢更加以堅強嘅精神，響三次輸落後嘅時候反超，攞到參加奧運會嘅資格。亦係響呢年開始，水谷隼畀中國隊睇做最大對手之一。

2020年夏季奧林匹克運動會佢同伊藤美誠做拍搭檔，擊敗中國代表許昕同劉詩雯攞混雙金牌。

## 電影
*乒乓情人夢（2017年10月21號、東寶）- 本人

## 註

## 出面網頁

*
*
*